«Кинотеатрлар тизими мутлақо издан чиқиб кетганини ҳаммамиз яхши биламиз» — Шуҳрат Ризаев - Zamin.uz\n21:43 / 08.04.2021\nШу йилнинг 7 апрель куни Президентимиз Шавкат Мирзиёев томонидан кино санъати ва саноати тараққиётига хизмат қилувчи бир йўла иккита муҳим ҳужжат — «Кино санъати ва саноатини янги босқичга олиб чиқиш, соҳани давлат томонидан қўллаб-қувватлаш тизимини янада такомиллаштириш тўғрисида»ги Фармон ҳамда «Кинематография соҳасида давлат бошқаруви тизимини такомиллаштириш ҳамда соҳа вакилларининг ижодий фаолияти учун муносиб шароит яратиш тўғрисида»ги қарор имзоланди.\nХўш, мазкур тарихий ҳужжатлар миллий кино санъатимиз ривожига қандай ўзгариш ва янгиликларни олиб киради?\n«Ўзбеккино» Миллий агентлиги директорининг биринчи ўринбосари Шуҳрат Ризаев шулар ҳақида интервью берди.\n— Одатда катта-катта ҳодисаларнинг моҳиятини, аҳамиятини, кўламини бирданига ҳис қилиб, уни идрок этиш осон кечмайди. Куни кеча давлатимиз раҳбари имзолаган — кино санъати ва саноати истиқболидаги эзгу мақсадларни белгилаб берган ҳужжатлар ана шундай жиддий бир ҳодиса сифатида ҳаммамизни ниҳоятда мамнун қилди. Чунки Фармон ва қарор билан жуда катта вазифалар қўйиляпти, улкан марралар ва мақсадлар белгиланяпти.\nБугун биз хоҳлаймизми-йўқми жаҳон тараққиётининг ғилдираги ниҳоятда шитобланиб кетяпти. Мана шу жараёнда бизнинг тараққиётимизга тўсиқ бўладиган муаммолардан холос бўлиб, янги замон талаби асосидаги ислоҳотларни амалга оширишимиз керак эди. Президентимизнинг соҳага оид қабул қилинган ҳужжатлари мана шу йўлда бизга муҳим дастуриламал бўлади.\nКинемотография соҳасини ривожлантиришда биз учун энг муҳим омиллардан бўлган кинотеатрлар тизими мутлақо издан чиқиб кетганини ҳаммамиз яхши биламиз. Бугун ўша тизим ишламас экан, кино соҳасини ривожлантириш бўйича давлат томонидан қилинадиган ёрдам ва бошқалар айнан кинони ривожлантиришга хизмат қилмайди, деган масала қўйиляпти. Шундан келиб чиқиб, кинотеатрлар тармоғига алоҳида аҳамият қаратиляпти. Давлатимиз раҳбарининг Фармон ва қароридан кейин кинотеатрлар тармоғи бутунлай бир бошқа ўзанга тушиб, самарали ҳаракатлар бошланади.\nАфсуски, йиллар давомида мавжуд кинотеатрлардан унумли фойдаланмадик, уни таназзулга келтириб қўйган эдик. Ўз вақтида қабул қилинган ҳужжатлар ушбу катта йўналишни изга солиш ва тамомила ўзгартириш йўлидаги катта қадамдир. Соҳада бўлаётган ўзгаришлар, янги тартиблар талаб даражасида ишлашимиз учун имконият ҳам яратади.\nҚолаверса, Президент қарори билан Кинематография агентлиги ҳузурида Ўзбекистон кинематография академияси олий таълим муассасаси ташкил этиладиган бўлди. Бу эса келгусида соҳа учун малакали кадрлар тайёрлашда айни муддао. Агар белгиланган вазифалар ижросини ҳамжиҳатликда амалга оширсак, ўйлайманки, яқин келажакда миллий киномиз янги нафаслар билан, янги кадрлар — режиссёр ва операторлар, ссенаристлар билан бойийди. “Замин” янгиликларини “Twitter”да кузатиб боринг\n9-10-2019, 23:36, Маданият\n19-05-2019, 15:54, Маданият\n22-01-2019, 15:33, Маданият\nТарбияга ижобий таъсир ўтказадиган фильмлар яратадиган Ўзбекистон Ёш киноижодкорлар кенгаши иш бошлади\n11-11-2017, 20:15, Маданият\nЯнгиликлар » Маданият » «Кинотеатрлар тизими мутлақо издан чиқиб кетганини ҳаммамиз яхши биламиз» — Шуҳрат Ризаев


Президентимиз жорий йилнинг 27-28 январь кунлари Хоразм вилоятига ташрифи давомида барча жабҳадаги ислоҳотларни янги босқичга кўтариш, ҳудуд тараққиётини таъминлашга қаратилган улкан лойиҳаларни амалга ошириш, саноатни жадал равнақ топтириш, фойдаланилмаётган имкониятларни ишга солиш ва экспорт ҳажмини ошириш бўйича аниқ вазифаларни белгилаб берган эди. Шундан келиб чиқиб, 2017-2018 йилларда воҳани ижтимоий-иқтисодий ривожлантириш дастури доирасида 4 ярим мингдан ортиқ лойиҳаларга умумий қиймати 2 триллион 667 миллиард сўм миқдорида инвестициялар жалб этиш ҳамда 29 мингга яқин иш ўринлари яратиш чора-тадбирлари ишлаб чиқилди.\nШулардан 2587 тасини жорий йилда рўёбга чиқариш кўзда тутилган. Бунинг ҳисобига умумий қиймати 1 триллион 12 миллиард сўмлик сармоялар ўзлаштирилади. Натижада йил якунида воҳада биргина саноат тармоқлари томонидан тайёрланаётган маҳсулотлар ҳажмига яна 200 миллиард сўмлик кўрсаткич қўшилади. Ҳозир бу борадаги -амалий ишлар қизғин давом эттирилаяпти. Ўтган қисқа даврда мазкур йўналишда 37 та бизнес-режа ижро этилиб, қарийб 116 миллиард сўмлик инвестициялар киритилгани бунинг тасдиғидир.\nЭътиборлиси, айни кунда вилоятнинг ҳар бир туманида замонавий корхоналар қад ростлаяпти. Хусусан, Ҳазорасп туманида “Ҳазорасп” эркин иқтисодий зонаси ташкил этилгани янги имкониятлар эшигини очди. Бу ерда фаолият бошлайдиган субъектларда гўшт консервалари, кир ювиш машинаси, чангюткич, шифер ва темир-бетон буюмлари ҳамда қандолат маҳсулотлари каби юқори сифатли халқ истеъмоли товарлари тайёрланади. Бинобарин, яқин истиқболда Ҳазораспда иккита, Гурлан туманида битта тўқимачилик, Шовот, Янгиариқ, Хонқа туманлари ҳамда Урганч шаҳрида биттадан пойабзал ва чарм-атторлик, Боғот, Хива, Шовот туманларида қишлоқ хўжалиги маҳсулотларини қайта ишлаш, Қўшкўпир ва Хива туманларида фармацевтика корхоналари ишга туширилади.\nАлбатта, буларнинг барчаси пировардида воҳа иқтисодий салоҳиятининг юксалиши, янги турдаги маҳсулотлар ўзлаштирилиши, шунингдек, аҳоли, айниқса, ёшлар бандлиги таъминланишига хизмат қилади. Мазкур лойиҳалар шарофати билан ҳудуд -инфратузилмаси, меъморий қиёфаси ҳамда коммуникация тармоқлари такомиллашади. Шу мақсадда бундай корхоналарга муайян имтиёзлар ҳам берилган. Масалан, Янгиариқ, Қўшкўпир, Ҳазорасп туманларида янги ташкил этиладиган саноат тармоқлари 2027 йилнинг 1 январигача, бошқа туманларда эса 2022 йилнинг 1 январигача барча турдаги солиқ ва тўловлардан озод қилинган.\nШовот туманида фаолият бошлаган масъулияти чекланган жамият шаклидаги “Узтех Катқалъа” қўшма корхонаси жамоаси ҳам бундай имкониятлардан фойдаланиб, катта муваффақиятларга эришишни мақсад қилган. Яқинда бу ерда йилига 70 миллион жуфт эркаклар, аёллар ва болалар пайпоқлари ишлаб чиқаришга киришилди. Бунинг учун Европанинг етакчи давлатларидан замонавий дастгоҳлар олиб келиб ўрнатилди. -Натижада 800 дан зиёд иш ўринлари яратилди. Ҳадемай, ушбу МЧЖ экспортчилар сафига қўшилиб, тўқимачилик ашёларининг 95 фоизини ташқи бозорга чиқаради. Ҳозир эса “Узтех Катқалъа” ишчи-мутахассислари кунига 100 — 120 минг жуфт пайпоқни харидорларга етказиб бераяпти.\n— Шовот енгил саноат коллежини тугаллаб, шу жамоа сафига қўшилдим, — дейди Шоҳида Шомуродова. — Бу ерда тенгдошларим қатори компьютерлаштирилган дастгоҳларни бошқараяпман. Цехларимиз озода. Унумли меҳнат қилишимиз учун барча шароит яратилган. Шундай замонавий корхонада ишлаётганимдан мамнунман.\nМазкур рукндаги бошқа мақолалар: « Жамиятнинг маданий ривожида яна бир муҳим қадам\tТабиат ва жамият — уйғун »


10:45 / 22.04.2019 1715 pdf Ўқиш режими + -\nTashkent City ҳудудидаги «Орифжон» жоме масжиди реконструкцияга тайёрланмоқда. City дирекциясининг хабар беришича, бу борада дастлабки режа ишлаб чиқилган, жараён Ўзбекистон Фанлар академиясининг архитектор ва реставраторлари томонидан кузатиб борилади.\nҚайд этишларича, тегишли мутахассислар 1915–1916 йилларда қурилган «Орифжон» жоме масжидининг ташқи ва ички қиёфасидаги ҳар бир детални ўрганиб чиққан ва бинонинг интерьери, томи ва гумбазларини яхлитлаш ва тиклаш зарурлиги ҳақида хулоса чиқарган. «Реставрация иши ХХ аср бошидаги меъморчиликнинг барча хусусиятларини ҳисобга оладиган бўлса, концепцияга кўра, масжид биноси халқаро ишбилармонлик марказининг умумий кўринишига мос бўлиши керак», – дейилади хабарда. Айни пайтда олимлар иш лойиҳаларини тайёрлашмоқда.\n10:05 / 22.04.2019 715\n12:40 / 22.04.2019 1242\n657 11:05 / 08.11.2019\n888 11:01 / 24.10.2018\n234 10:00 / 07 январь\n607 21:07 / 26.11.2018


Ўзбекистонда Рамазон ойи қачондан бошланади? (тақвим) » Новости Узбекистана сегодня: nuz.uz\nНовости Узбекистана → Оила → Ўзбекистонда Рамазон ойи қачондан бошланади? (тақвим)\n22-04-2019 10:16 0 2295 Рейтинг1 Чоп этиш\nБу йил Ўзбекистонда Рамазон ойи 6 майдан бошланиши кутилмоқда. Бу ҳақда интернет-тармоқларида тарқалган тақвимда кўрсатиб ўтилган.\nМаълум бўлишича, ой чиқишига қараб мазкур сана кўпи билан бир кунга фарқ қилиши мумкин.\nМусулмонлар идорасининг "Халқ сўзи"га маълум қилишича, Рамазон ойи қайси кундан бошланиши ҳақида ҳали аниқ маълумот йўқлиги, бу бир ҳафта қолганда маълум бўлиши ва шундан сўнг расмий маълумот берилишини билдирди.\nҚуйида Ўзбекистон аҳолиси учун 2019 йилги Рамазон ойи тақвими тақдим этилади. (Бир кунга ўзгариш эҳтимоли мавжуд)


Ниҳоят, Galaxy S10+ ҳам Terashop.uz’га келди! Samsung смартфонлари нархлари (2019 йил 13 март) – акцияси ҳам бор! - Terabayt.Uz\nЖанубий кореялик техногигант яқиндагина янги авлод флагманлари – Galaxy S10 смартфонларини расман намойиш этди. Terashop.uz’га эса уларнинг энг илғори – Galaxy S10+ ҳам етиб келди!\nЎҚИНГ: Ичкаридан нигоҳ: Galaxy S10+ флагманини «жонли» видеода очиб, қисмларга ажратиб кўрсатишди!\nЭътибор беринг: Terashop.uz онлайн дўконимизда Galaxy S10+ флагманига ҳам, қолган барча моделларга ҳам бир йиллик муддатли расмий кафолат берилади. Шунингдек, харидларни Ўзбекистон бўйлаб барча вилоятлар марказларига етказиб бериш бепул!\nSamsung Gusto 2 – 451 000 сўм – Сотиб олиш\nSamsung Gusto 3 – 499 000 сўм – Сотиб олиш\nGalaxy J2 Core – 790 000 сўм – Сотиб олиш\nGalaxy J2 Prime 8GB Gold – 829 000 сўм – Сотиб олиш\nGalaxy J2 Prime Black – 829 000 сўм – Сотиб олиш\nGalaxy J4+ 32GB Black – 1 155 000 сўм – Сотиб олиш\nGalaxy J4+ 32GB Gold – 1 155 000 сўм – Сотиб олиш\nGalaxy J6+ 32GB Black – 1 329 000 сўм – Сотиб олиш\nGalaxy A6 32GB Black – 1 579 000 сўм – Сотиб олиш\nGalaxy A6 32GB Gold – 1 579 000 сўм – Сотиб олиш\nGalaxy A6+ 32GB Black – 1 899 000 сўм – Сотиб олиш\nGalaxy A6+ 32GB Gold – 1 899 000 сўм – Сотиб олиш\nGalaxy A7 (2018) 64GB Black – 2 200 000 сўм – Сотиб олиш\nGalaxy A7 (2018) 64GB Blue – 2 200 000 сўм – Сотиб олиш\nGalaxy A9 (2018) 128GB, Black – 3 380 000 сўм – Сотиб олиш\nGalaxy A9 (2018) 128GB, Pink – 3 380 000 сўм – Сотиб олиш\nGalaxy A9 (2018) 128GB, Blue – 3 380 000 сўм – Сотиб олиш\nGalaxy S9 64GB Black – 4 400 000 сўм – Сотиб олиш\nGalaxy S9 64GB Grey – 4 400 000 сўм – Сотиб олиш\nGalaxy S9 64GB Gold – 4 425 000 сўм – Сотиб олиш\nGalaxy S9 Plus 64GB Black – 5 150 000 сўм – Сотиб олиш\nGalaxy Note 9 512GB, Black – 7 325 000 сўм – Сотиб олиш\nGalaxy S10 128GB – 7 395 000 сўм – Сотиб олиш\nGalaxy S10+ 128 GB – 8 170 000 сўм – Сотиб олиш\nОнлайн харидлар Тошкентдаги буюртмачиларга 12 иш соати, вилоятлар марказларига эса икки иш куни ичида етиб боради! Айниқса, шу кунларда – акция даврида бу харид сиз учун манфаатли ва қизиқарли бўлади.\nЎҚИНГ: «ЖОНЛИ» ВИДЕО: Учта моделдаги Galaxy S10’ларни дроп-тестда iPhone XS Max билан таққослашди\n#андроид смартфон #нархлар #Samsung Galaxy S10 #Samsung Galaxy S10 Plus #Samsung Galaxy S10+


«Ўлиб кетишдан қўрққанман». Индира Мифтаҳова «Аскар қизлар» кўрсатуви продюсери билан жанжаллашгани ҳақида - 20 Декабря 2021 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nВоскресенье, 23.01.2022, 03:02\nГлавная » 2021 » Декабрь » 20 » «Ўлиб кетишдан қўрққанман». Индира Мифтаҳова «Аскар қизлар» кўрсатуви продюсери билан жанжаллашгани ҳақида\n«Бундан бошлиқнинг хабари йўқ эди», — дейди у\nАктриса, стендапер Индира Мифтаҳова «Askar qizlar» лойиҳасининг продюсери билан тортишиб қолгани ҳақида айтиб берди.\nУнинг сўзларига кўра, бу кўрсатувнинг ғоясини Кореядаги лойиҳадан олган. Актриса бундай кўрсатув қилишдан мақсади уни жиддий қиёфада қабул қилишини хоҳлаганини айтди. Индира «Askar qizlar»нинг полигондаги суратга олиш жараёнлари бошланганда отаси реанимацияга тушиб қолгани, ўзи ва турмуш ўртоғида ҳам вирус аниқланганини таъкидлади.\n«Бу воқеа ‘Askar qizlar’ лойиҳасининг финалида бўлган. ‘Zo’r TVʼ телеканалида ‘Dugonalarʼ шоусидан ташқари, жиддий кўрсатув қилганман. Одамлар мени жиддий қабул қилишини хоҳлаганман. Шу жараёнда жуда кўп кўрсатувларни кўриб чиқдим. 3-4 ой изландим. Охири ‘Askar qizlarʼ лойиҳасининг корейсча вариантини кўриб қолдим. Бу лойиҳа Кореяда биринчи ўринда кетётган топ кўрсатув экан. Кейин шу кўрсатувни олиб ‘Zo’r TV’га бордим. У пайти менинг продюсерим Артур Караулов бўлган. Яна бир нарсани айтиб ўтишим керак, бу лойиҳани қилишда Суғдиёна Азимованинг ҳиссаси катта. Чунки у билан кўришганимда, унда ҳам шундай ғоя бўлган. Продюсерим ўзгаргани сабабли бошқа продюсернинг олдига бордим. У қиламиз деди. Сени ғоя муаллифи қиламиз, яна нима хоҳлайсан деди. Мен бошловчи бўлсам бўлди. Пули керак эмас дедим. Шу пайти отам касалхонага тушиб қолди. Кечки пайт реанимацияга ётқизишибди. Ҳаммани йиғиб тест топширгани кетдик. Бошлиқ ҳамма шароитни қилиб берди. Полигонга кетадиган кунимиз менга боролмайсан сенда вирус бор деди. Кейин Зангиотага олиб кетишди. Турмуш ўртоғим ҳам касал бўлиб қолди. Ўзим касалхонадаман лекин қизлар билан боғланиб турдим. Ўша пайтда отам ўлим тўшагида эди, турмуш ўртоғимнинг ҳам сoғлиғи яхшимас эди. Ўзим ҳам касал эдим. Лекин ҳар жума куни қизлардан интервью олардим», — дейди актриса.\nШунингдек, Индира продюсер уни кўрсатувдаги бошловчиликдан бўшатганини айтди. Актрисанинг сўзларига кўра, ўзининг ғоя муаллифидаги кўрсатувнинг финалига йиғлаб чиққан.\n«Иккинчи интервьюга келганимда менга энди сен бошловчи эмассан деди. Мен шокка тушдим. Продюсер менга қизил кийиниб, қизил лаб бўёғи суриб кел деб айтди. Бу ватанпарварлик руҳидаги кўрсатув бу нарса тўғри келмайди десам, айтганимни қил мен продюсерман деди. Кейин бошлиқнинг олдига кирдим. Шуҳрат ака мени бошловчиликдан олиб ташлабсиз, илтимос олманг дедим. У мени бошловчиликдан олмаганини айтди. Кейинчалик продюсер сиз бу кўрсатувнинг муаллифи эмассиз деди. Мен буни русчасини кўрдим. Телеканалларда берилаётган деярли барча кўрсатувлар қаердандир олинганку. Ҳар жума келиб 1-мавсумни титраб олиб бордим. Тўртинчи марта борганимда семирибсан экранга тўғри келмаяпсан деди. Финалга ўзимнинг лойиҳам билан йиғлаб чиқдим. Бу кўрсатувни жуда катта одамлар мақтаган экан кейин эшитдим. Продюсер ғоя муаллифи деб сизни айтишмайди деди. Мен ҳозир қўрқмасдан айтяпман. Лекин 32 ёшимда ўлиб кетишдан қўрқардим. Бу уруш мен билан продюсер ўртасида бўлган. Бошлиқнинг ҳам хабари йўқ эди. Финал куни продюсернинг хотини ишга кирди. Шундан кейин ҳамма қизларга буйруқ беришни бошлади. Энг зўр иштирокчи Асал билан продюсернинг хотини урушиб кетди. У қиз финалга чиқиши керак эди. Чунки уни халқ кутди. Нимага Асал саҳнада йўқ десам продюсернинг хотини билан урушиб кетиб қолган», — дейди у.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 25 | Добавил: Sherlaruz.CoM | Теги: #новости, #newsuz, #habarlar, #ahborot, #news, #uznews, #Yangilik, #Yangiliklar, #xabarlar | Рейтинг: 0.0/0


Канал эфири суткада 17 соат - эрталабки соат 7:00 дан кечки 23:00 га қадар давом этади.\nMTV телеканалида ўзбек ва хориж мусиқаси юлдузларининг оммабоп клиплари, эксклюзив кўнгилочар дастурлар ва ток-шоулар, хит-парадлар, концертлар, юқори сифатли бадиий фильмлар ҳамда миллий ва чет эл сериаллари намойиш этилади.\nКанал ротациясида ҳар қандай ёш ва дид соҳиблари учун қўшиқлар тақдим этилади. Бундан ташқари, MTV'нинг дастурлар жадвалидан илмий-оммабоп кўрсатувлар ҳам ўрин олади, деб хабар беради uz24.uz.\nМАК 2018 йилга қадар чипталарни Visa ва MasterCard орқали онлайн сотишни йўлга қўяди\n«Ўзбекистон ҳаво йўллари» чипталарни халқаро тўлов тизимлари орқали сотиш ва рейсларга онлайн рўйхатдан ўтишни жорий этади.\nқадар янги эфири этади эрталабки туширилди телеканали суткада соат соат соат синов режимида куни кечки Канал ишга дан дан давом га бошлаб август quot quot Milliy


200 КИШИГА ПРЕЗИДЕНТ ГРАНТИ\nДавлат тест маркази Тест синовларини ташкил этиш ва мувофиқлаштириш бош бошқармаси бошлиғи Фарҳод Мирзаев ОТМлар бакалавриатига кириш имтиҳонлари юзасидан қатор саволларга жавоб берди.\nБу йил кириш имтиҳонлари 5 та фандан ўтказилади. Президент қарорида кириш имтиҳонлари 2 та мутахассислик ва 3 та мажбурий фанлардан ўтказилиши белгиланган. Мажбурий фанларга она тили, математика ва Ўзбекистон тарихи киради.\nДТМ юқори ташкилотларга кириш имтиҳонларида абитуриентларнинг исталганча таълим йўналишларини танлаш имконини бериш тўғрисида таклиф киритган. Агар таклиф қабул қилинса, абитуриентлар ўз фанларига мос 20 ёки 25 та йўналишни танлаши мумкин бўлади.\nКириш имтиҳонларида мантиқий саволлар сони кўпайтирилади. Бундай саволлар математика, тарих, биология, кимё каби фанларда кўп бўлади. Айни пайтда она тили, математика, кимё ва биология фанлари бўйича миллий сертификат олиш учун рўйхатдан ўтказиш ишлари бошланган. Олдиндан имтиҳон топшириб, сертификат олган абитуриентларга улар тўплаган фоиздан келиб чиқиб, кириш имтиҳонида балл берилади.\nАбитуриентда 2 та танлов бўлади: хоҳласа, сертификат олишда йиққан балл фоизига қараб тегишли баллга эга бўлиши ёки сертификати бўлса ҳам, ўз хоҳишига кўра имтиҳонда тест ишлаб балл тўплаши мумкин. Мажбурий фанлар блокида жами 45 та савол бўлади ва ҳар бир тўғри жавобга 2,1 балл берилади. Мутахассислик фанлари блокида эса иккита фан бўлади ва битта савол 3,1 балл билан баҳоланади.\nБу йил кириш имтиҳонларида энг юқори балл тўплаган 200 кишига президент гранти берилиши эълон қилинди. Ишчи гуруҳ максимал балл тўплаган абитуриентлар сони 200 кишидан ошиб кетса, грант эгалари қандай саралаб олиниши бўйича тартибни ишлаб чиқади.\nҲозирги прогнозга кўра, 1 миллион 615 мингдан ортиқ абитуриент ҳужжат топшириши кутилмоқда.\n🕔11:23, 13.03.2021 ✔225\n🕔11:21, 13.03.2021 ✔217\nқонун билан тақиқланиши мумкин\nБу ҳақда Ўзбекистон Республикаси Олий Мажлиси Сенати Хотин-қизлар ва гендер тенглик масалалари қўмитасининг видеоконференцалоқа тарзида мажлисида айтиб ўтилди, дейилади ЎзА тарқатган ахборотда.\n🕔19:54, 26.02.2021 ✔204\n✔ 225 🕔 11:23, 13.03.2021\n✔ 217 🕔 11:21, 13.03.2021\n✔ 204 🕔 19:54, 26.02.2021\n✔ 197 🕔 19:54, 26.02.2021\n✔ 119 🕔 09:50, 23.02.2021


Юртимизда фарзандлар кўриш ўртасидаги танаффус бўйича хабардорлик даражаси етарлими? - IF\nЮртимизда фарзандлар кўриш ўртасидаги танаффус бўйича хабардорлик даражаси етарлими?\nМониторинг натижаларида ўзбекистонликлар орасида фарзанд кўриш ўртасидаги танаффуслар бўйича хабардорлик даражаси етарлича эмаслиги ҳам ўз аксини топди. Тиббий амалиётда умумқабул қилинган меъёрларга мувофиқ, ушбу танаффус камида уч йил бўлиши кераклигидан респондентларнинг фақатгина ҳар иккинчиси(46,3 фоизи) хабардор экан.\nБу аҳоли билан ушбу йўналишда доимий тизимли тарғибот ишларини олиб бориш зарурлигини кўрсатмоқда. Зотан, бу она ва бола саломатлигини таъминлаш имконини беради.


Президент соврини учун Ҳаким ат-Термизий хотирасига бағишланган халқаро турнир юқори савияда ўтмоқда.\n“Кураш Олимпия ўйинларига киритилишига ишонаман”\nХалқаро Олимпия қўмитаси аъзоси Ирина Швенская Кураш Олимпия ўйинларига киритилишига ишонади\nЗавершился международный турнир по курашу в Термезе\n20-летие Термезского международного турнира отмечено победой сурхандарьинских палванов - Шарофиддина Лутфуллаева (66 кг.), Бекзода Турабоева (81 кг.) и Самижона Убайдуллаева (абсолютный вес).\nХалқаро кураш якунлари\nТермиз шаҳрида Ўзбекистон Президенти соврини учун Ал-Ҳаким Ат-Термизий хотирасига бағишлаб ўтказилган XI халқаро кураш турнири ғолиблари аниқланди.\nБУНДА ОЛАМ ЖАМ БЎЛДИ\n“Сурхон” спорт мажмуаси 18-19 май кунлари кураш мухлислари билан лиммо-лим бўлиб турди. Ғолиблик учун асосий кураш ва беллашувлар 19 май куни ўтди. Айтиш мумкинки, бунда кўп сонли томошабинлар ва мураббийлар курашчилар маҳоратидан чуқур қаноат ҳосил қилдилар.\n“Юртингизга келганимдан мамнунман”\nЎзбекистон Республикаси Президенти соврини учун Ҳаким ат-Термизий хотирасига бағишланган Халқаро турнирнинг ҳаяжонли дақиқалари етиб келди. Курашга тушиб, ғолибликни қўлга киритаётган курашчилар ғолиблик нашидасини сурмоқда.\nДунё полвонлари Ўзбекистон Президенти соврини учун беллашди\nТермиз шаҳрида Ўзбекистон Республикаси Президенти соврини учун Ҳаким ат-Термизий хотирасига бағишланган анъанавий XI халқаро турнир бўлиб ўтди.\nПолвон бу - ҳалолликни билган одам\nЎзбекистон Кураш федерацияси аъзоси Эркин Жураевни мусобақа якунларига бағишланган фикрлари


Ўзбекистонсиз Каспий муаммосини ҳал қилиб бўлмайди / Янгиликлар, фикрлар, воқеалар | Ўзбекистон\n17 сентябрь 2019 184 0\n24-25 сентябрь кунлари Астраханда бешинчи Каспий медиафоруми бўлиб ўтади. Ўзбекистон Каспий денгизига чиқмайди. Бироқ мамлакатимизнинг минтақадаги сиёсий, иқтисодий аҳамияти шунчалик каттаки, бу сафарги юбилей форумига ташкилотчилар ўзбекистонлик ҳамкасбларини ҳам таклиф қилишди. Шу муносабат билан ҳатто янги сиёсий-иқтисодий таъриф – Катта Каспий номи ҳам туғилди.\nБу йил журналистларимиз ва сиёсатшуносларимиз Россия, Қозоғистон, Озарбайжон, Туркманистон ва Эрон вакиллари билан мунозараларда қатнашадилар. Форум ташкилотчиси – “Каспий Евразия” халқаро маркази.\nФорум иштирокчилари ривожланиш ва хўжалик алоқаларини мустаҳкамлашдан тортиб, то халқаро майдонда таҳдидларга биргаликда қарши курашишгача бўлган кенг муаммолар доирасини муҳокама қилиш ниятида. Айнан шу ерда Ўзбекистон ОАВнинг реал тажрибаси Катта Каспий матбуоти томонидан талабга эга бўлиши мумкин. Ўзбекистон вакиллари ҳам охирги икки йил ичида ОАВ эркинлигининг ривожланиши, журналистларнинг ҳам мамлакат ичкарисида, ҳам ташқарисида таълим олишини ташкиллаштириш тажрибаси ҳақида гапириб беришни мақсад қилиб қўйган.\nБугунги кунда матбуотнинг муҳим вазифаларидан бири – бу постсовет ҳудудидаги одамлар ўртасида алоқаларни янги даражада йўлга қўйишдир. Ўзбекистон журналистларининг бу борада тажрибаси катта. Бу йил Астрахан делегацияси Хоразмда бўлганида, унинг лойиҳалари миллий матбуотда кенг ёритилди, бу эса, ўз навбатида, уларнинг муваффақиятли амалга ошишига хизмат қилди. Шу билан бирга, ўзбекистонлик газетхонлар ватандошларимизнинг Астрахандаги ҳаёти ва фаолияти ҳақидаги хабарларни қизиқиш билан ўқийдилар. Айни пайтда Астрахандаги доимий ўзбек диаспорасининг сони 5 минг кишини ташкил қилади, аммо ёз фаслида уларнинг сони 25 мингга етади. 1996 йил апрелидаёқ бу ерда “Астрахан области Ўзбекистон маданияти жамоатчилик ташкилоти” рўйхатдан ўтказилган бўлиб, 1997 йилда Наврўз байрамини ўтказиш ғояси туғилган. Эндиликда ушбу байрам область миқёсида нишонланмоқда.\n“Ўзбекистон” ташкилотининг раҳбарлари маҳаллий ҳокимият органларида ҳам тақдим этилган. Ўзбек миллий бизнеси эса ҳозирча асосан савдо-сотиқ билан тақдим этилган. Астрахандаги энг йирик бозорда “Ўзбек-бозор” павильонини кўриш мумкин.\nЎзбекистонликларнинг Россия жануби билан алоқалари “халқ дипломатияси” даражасида ўрнатилган. Энди журналистлар уларни янги даражага кўтариши қолди, холос.\nCovid-19 тарқалишига қарши курашишга ҳамда унинг оқибатларини минималлаштиришга маблағлар ҳукуматда бор\n13 июль 2020 12 0\nНега Covid-19 йўқлиги ҳақидаги маълумотлар бефойда, тестларнинг сохта ижобий ва сохта салбий натижалари нега хавфли ва нима учун беморлар иммунитетни рағбатлантирувчи воситаларни қабул қилмагани маъқул экани ҳақида вирусолог Дилдора Секлер билан суҳбат\n12 июль 2020 51 0\n«Гулобод» маҳалласининг аҳолиси Президент ва Тошкент ҳокимлигидан болалар майдончасини сақлаб қолишни сўраяпти\nАҳоли ҳозирги болалар майдончаси ўрнида 7 қаватли меҳмонхона қурилишига қарши чиқмоқда\n06 июль 2020 70 0\nКоронавирусдан вафот этган шифокорнинг қизи: “Ўртасаройда шифокорлар учун шароитлар ёмон, тез-тез алмаштириладиган ҳимоя воситалари етишмайди”\nУнинг сўзларига кўра, 14 июнь куни Алишер Уралов Ўртасаройдаги карантинга олинган беморларга қараш учун ишхоналари томонидан мажбурий жўнатилган\n01 июль 2020 90 0\nЮзлаб юк машиналарининг ҳайдовчилари Тожикистон-Ўзбекистон чегарасидан ўтолмаяпти\n13 июль 202019:51 0\n13 июль 202018:34 0\nБарча ирригация объектларида Smart Water тизими пайдо бўлади\n13 июль 202017:22 0


Бугун ёмғир ёғиши мумкин - 6 Октября 2021 - BEPUL MP3 KO'CHIRISH, VIDEO KLIP, FOTO SURATLAR, YANGI\nВторник, 2021-10-26, 5:40 PM\nГлавная / Bosh sahifa » 2021 » Октябрь » 6 » Бугун ёмғир ёғиши мумкин\nБугун ёмғир ёғиши мумкин\nГидрометеорология хизмати марказининг хабарига кўра, Тошкент шаҳрида ҳаво ўзгариб туради, бироз ёмғир ёғиши мумкин. Шамол шимоли-шарқдан 5-10 м/с тезликда эсади. Ҳарорат кечаси 8-10° илиқ, кундузи 15-17° илиқ бўлади.\nҚорақалпоғистон Республикаси ҳудудида ҳаво ўзгариб туради, ёғингарчилик кутилмайди. Шимоли-шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 2-7° илиқ, кундузи 9-14° илиқ бўлади.\nХоразм вилоятида ҳаво ўзгариб туради, ёғингарчилик кутилмайди. Шимоли-шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 3-8° илиқ, кундузи 10-15° илиқ бўлади.\nБухоро ва Навоий вилоятлари ҳудудларида ҳаво ўзгариб туради, ёғингарчилик кутилмайди. Шимоли-шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 3-8° илиқ, кундузи 13-18° илиқ бўлади.\nТошкент,Самарқанд,Жиззах, Сирдарё вилоятлари ҳудудларида ҳаво ўзгариб туради, баъзи жойларда бироз ёмғир ёғади. Шамол шимоли-шарқдан 7-12 м/с тезликда эсади. Ҳарорат кечаси 5-10° илиқ, кундузи 13-18° илиқ бўлади.\nҚашқадарё вилояти ҳудудида ҳаво ўзгариб туради, баъзи жойларда бироз ёмғир ёғади. Шамол шимоли-шарқдан 7-12 м/с тезликда эсади. Ҳарорат кечаси 5-10° илиқ, кундузи 20-25° илиқ бўлади.\nСурхондарё вилояти ҳудудида ҳаво ўзгариб туради, ёғингарчилик кутилмайди. Шамол шимоли-шарқдан 7-12 м/с тезликда эсади. Ҳарорат кечаси 5-10° илиқ, кундузи 22-27° илиқ бўлади.\nАндижон, наманган, Фарғона вилоятлари ҳудудларида ҳаво ўзгариб туради, баъзи жойларда ёмғир ёғади. Шамол шимоли-шарқдан 5-10 м/с тезликда эсади. Ҳарорат кечаси 5-10° илиқ, кундузи 10-15° илиқ бўлади.\nРеспубликанинг тоғли ҳудудларида ҳаво ўзгариб туради, баъзи жойларда ёмғир ёғади, баланд тоғларда ёғингарчилик (ёмғир, қор) бўлади. Шамол шимоли-шарқдан 7-12 м/с тезликда эсади. Ҳарорат кечаси 0-5° илиқ, кундузи 5-10° илиқ бўлади\nКатегория: YANGILIKLAR / ЯНГИЛИКЛАР / HABARLAR / AXBOROT | Просмотров: 38 | Добавил: #news, #xabarlar, #ahborot, #Yangilik, #habarlar, #новости, #Yangiliklar, #newsuz, #uznews | Рейтинг: 0.0/0


14:47 31 Октябр 2020\n18:38 29.08.2020 Ҳавола олиш\n"Қўрқитишни ва сиёсий мотивлар билан таъқиб қилишни тўхтатиш зарур", - дейилади қўшма баёнот матнида. Ҳужжат Минскдаги Европа иттифоқи ваколатхонаси сайтида эълон қилинган.\nТОШКЕНТ, 29 авг - Sputnik. Европа Иттифоқи, АҚШ, Буюк Британия ва Швейцария дипломатик вакиллари ўзларининг қўшма баёнотларида Беларус ҳукумати норозиликлар иштирокчиларини қўрқитишни, зўравонликни, ва уларни сиёсий мотивлар билан таъқиб қилишни бас қилишга чақирди.\nДипломатлар "кучлар нопропорционал қўлланилаётгани" ҳақида таъкидлаб, Беларус ҳукуматини "ўз фуқароларига қарши зўравонлик ва ҳарбий кучни ишлатишни тўхтатишга, шунингдек, адолатсиз тарзда ҳибсга олинган барча одамларни зудлик билан ва ҳеч қандай шартларсиз озод қилишга" чақирдилар.\nБаёнот муаллифлари "инсонларнинг асосий ҳуқуқлари ва эркинликларига амал қилинишини" талаб қилаётган Беларус аҳолиси билан бирдам эканликларини таъкидлаб ўтганлар. Ғарб давлатлари дипломатик вакиллари ҳуқуқни муҳофаза қилиш ходимлари томонидан кучларнинг нопропорционал қўлланилгани ва "жиддий жароҳатлар етказилгани борасида кўплаб далиллар мавжудлиги" ҳамда қўпол муносабатлар ҳақида баёнот беришган.\nПутин Беларусдаги президент сайловларини қонуний деб тан олди\n"Биз Беларус ҳукуматини инсон ҳуқуқлари ва асосий демократик эркинликларга амал қилиш бўйича халқаро мажбуриятларни бажаришга чақирамиз. Биз айбдорларни жавобгарликка тортиш мақсадида барча тахминий жиноятлар ва суиистеъмоллар тўғрисида суриштирувлар тўлалигича ва шаффоф ўтказилишини кутмоқдамиз. Фақат шу орқали миллий очиқ мулоқот асосида инқирозни тинч йўл билан ҳал этиш имкониятини яратиши мумкин", - дейилади матнда.\nБеларус президенти Александр Лукашенко илгарироқ, мамлакатдаги кўча протестлари чет элдан, хусусан, Польшадан бошқарилаётгани ҳақида баёнот қилган эди. Унинг сўзларига кўра, "беқарор қўшнилар" нафақат мамлакатдаги такрорий сайловлар ҳақида очиқча гапирмоқда, балки мамлакат ички ишларига аралашишга ва унга босим ўтказишга ҳаракат қилмоқда.\nРоссия президенти Владимир Путин европаликлар ва америкаликларга қараганда Россия Беларусдаги воқеаларга нисбатан ўзини анча босиқ ва бетараф тутаётганини таъкидлаган эди. Россия Беларусдаги барча муаммолар тинч йўл билан ҳал қилинади деган фикрдан келиб чиқади, деди президент.\nБеларусдаги оммавий протестлар 9 август куни, президент сайловларида олтинчи маротаба Лукашенко ғалаба қозонгач бошланган эди. МСК маълумотларига кўра, у 80,1 фоиз овоз олган. Оппозиция сайловларда Светлана Тихановская ғалаба қозонди, дея ҳисоблайди. Акциянинг илк кунларида куч тузилмаси ходимлари протест қатнашчиларига нисбатан кўз ёш чиқарувчи газ, водомет, шовқин гранаталари, резина ўқларни ишлатишган. Сўнгра, ҳуқуқ тартибот органлари митингларни тарқатишни ва куч методларидан фойдаланишни тўхтатишди.


Аҳоли хонадонларида беданаларни боқиш бўйича тавсиялар - Ўзбекистон Республикаси Қишлоқ хўжалиги вазирлиги\nАҳоли хонадонларида беданаларни боқиш бўйича тавсиялар\nҲозирги кунга келиб бедана боқиш ва кўпайтириш иқтисодий жиҳатдан яхшигина даромадли соҳага айланган. Бедана анча маҳсулдор бўлиб, модаси бир йилда 250–255 тагача тухум қилиши мумкин.\nТухумдан чиққан полапонларнинг қарийб 70–80 фоизи яшаб кетади. Жуда тез ривожланади ва турли касалликларга бардошли.\nТўғри, бедананинг вазни енгил, тухумлари ҳам майда. Аммо бедана гўшти ва тухумларининг ғаройиб шифобахш хусусиятлари сабабли унга доим талаб юқори.\nБедана бир йилда 250–300 дона тухум қўяди. Тухуми кичкинагина бўлиб, учтаси бир товуқ тухумига тенгдир. Тухумининг оғирлиги 8–14 грамм, сўйилган бедана гўштининг оғирлиги 100–120 грамм келади. Бедана 50–60 кунлик давридан бошлаб тухум қўя бошлайди, ҳатто 40 кунлигидан ҳам тухуга кириши мумкин. Бедана тухуми товуқникига нисбатан бир неча баробар фойдали ва ажойиб хусусиятларга эга. Товуқ тухумига қараганда бедана тухуми таркибида калий 5 баробар, темир 4,5 баробар, В1 ва В2 витаминлари 2,5 баробарга кўп бўлиб, А витамини, никотин кислотаси, фосфор, мис, лизоцим, кумуш ва бошқа аминокислоталар ҳам анчагина. Оқсил моддаси ҳам бошқа паррандалар тухумига нисбатан анча юқори. Масалан, товуқ тухумида оқсил моддаси 55,8 фоизни ташкил этса\nПарваришлаш. Беданани хонаки тарзда боқиш ва парваришлашнинг ўзига хос томонлари бор. Аввало, уларни жуда яхши ўрганиш зарур. Бу қушлар шовқинни ёқтирмайди. Чунки улар озодликда ўтлар қалин ва баланд ўсган жойларни макон тутишади. Шу боис ҳам бедана парваришланадиган қафаслар (қовоқлар) уч томонидан, шовқин ўтказмайдиган мато билан қопланиши мақсадга мувофиқ.\nБедана сақланадиган қафас елвизак эсадиган, қаттиқ шовқин эшитиладиган ва кучли ёруғлик тушадиган бўлмаслиги лозим. Кафас ичига уюм-уюм хашак солиш талаб этилади, беданалар уларнинг орасига кириб олишни жуда яхши кўради. Вақти-вақти билан уларни янгисига алмаштириб туриш керак.\nКатта беданалар бир кеча-кундузда икки-уч марта озиқлантирилади. Омихта еми таркибида дон-ун (арпа, сули, майдаланган маккажўхори унлари аралашмаси) – 60 фоиз, оқсилли аралашма (творог, майдаланган балиқ) – 35 фоиз ҳамда минерал аралашма (тухум пўчоғи, бўр) бўлиши мақсадга мувофиқ. Одатда беданаларга соя ва кунгабоқар шроти (кунжара) бериш мумкин, аммо чигит кунжарасини бериш мумкин эмас.\nТухумдан чиққан полапонлар дастлабки ҳафта мобайнида бир кеча-кундузда беш мартагача озиқлантирилади. Бир ярим ойлик бўлгунига қадар секин-аста камайтирилиб, икки марта озиқлантиришга ўтилади. Ёз ойларида эса қушларнинг ҳар бирига қўшимча равишда кунига ўртача ўн грамм атрофида майдаланган барра ўт ҳам бериш тавсия этилади. Идишида ҳамиша тоза сув бўлиши лозим.\nИкки ойлик бўлганидан сўнг беданаларнинг вазни ўсишдан тўхтайди. Бу пайтда нар беданаларнинг оғирлиги 400 граммгача етиши мумкин.\nКўп тухум олишни кўзлаганлар учун бир квадрат метрлик майдонда 50 тагача бедана боқиш тавсия этилади. Бедана тухумлари совуққа таъсирчан, шу боис ҳам уларни тезроқ иссиқроқ жойга ўтказиш мақсадга мувофиқ.\nБедана тухумининг фойдали хусусиятлари: инсоннинг қон босимини меъёрига келтириб, иммунитетни кучайтиради; юрак қон-томир фаолиятини яхшилайди; соч ва тишлар тўкилишининг олдини олади; асаб тизими бузилиши, камқонлик, гипертоник касалликлар, бронхиал астма ва қандли диабетда ижобий самара беради; умрни узайтиради, кўриш қобилиятини яхшилайди; унинг ёрдамида гастрит, ошқозон ва ўн икки бармоқ ичак яралари, ўпка шамоллаши, ошқозоности бези яллиғланиши, стенокардия каби кўпгина касалликларни даволаш мумкин.\nБедана тухумини хона ҳароратида 30 кун, совутгичда 60 кунгача сақлаш мумкин. Тадқиқотчилар ва табиблар бедана тухумини исътемол қилишнинг инсон организмидаги ҳеч бир аъзога зарари, салбий таъсири йўқлигини аниқлашган.\nБедана гўшти етиштиришни мақсад қилганлар учун эса бир квадрат метр майдонда 20–30 беданани парваришлаш тавсия этилади. Унинг гўшти юқори калорияга эга, тўйимлилиги, мазаси ва парҳезбоплиги жиҳатидан қуён ва товуқ гўштидан устун туради. Юрак, ошқозон, жигар, ўпка, буйрак касалликларида истеъмол қилинади, сурункали касалликларни даволашда асқотади, ҳаётий тонусни оширади ва суякларни мустаҳкамлайди.\nБедана қафасидаги ҳароратни мунтазам 25 даража атрофида сақлашга алоҳида эътибор қаратиш зарур. Аммо вояга етган беданалар, ҳатто, иситилмайдиган қафасларда ҳам қишни бемалол ўтказа олади. Танасидаги юқори ҳарорат, зич иссиқ патлари ва хашак ичига кириб олиши уларни совуқдан асрайди.\nОдатда битта бедана саккиз ой боқилади, шундан олти ой давомида тухум олинади, саккиз ойдан сўнг гўштга сўйилади. Битта бедана олти ой давомида тахминан 130 тача тухум беради. Буни беданалар сонига кўпайтириб, даромадни чамалаш мумкин. Масалан, 30 кунлик 200 мода беданангиз бор бўлса, уни боқиш учун бир суткада ўртача олти килограмм ем сарфланади. Агар шунча беданани тўғри озиқлантирсангиз, ойига 4800 донагача тухум олишингиз мумкин.\nБедана касалликлаинингр олдини олиш. Бедана солинган қовоқни мунтазам тарзда тозалаш уни тез-тез дезинфекциялаб туриш тавсия этилади. Шунингдек, уларни боқувчи кишининг ўзи ҳам санитария ва гигиена талабларига қатъий риоя қилишга алоҳида эътибор қаратиши зарур.


Машинангизни қай ҳолатда сотиб олаётганингизни билишни истайсизми? - zarnews.uz\nМашинангизни қай ҳолатда сотиб олаётганингизни билишни истайсизми?\nЖорий йил 1 майдан бошлаб автомобилларга оид маълумотларни тақдим этиш бўйича “Автомобиль тарихи” давлат хизматини кўрсатиш йўлга қўйилади.\n“Автомобиль тарихи”га оид маълумотларни ЯИДХП (my.gov.uz), Давлат хизматлари марказлари, веб-сайтлар ва мобиль иловалар орқали шартномавий асосда аниқлаш ва олиш мумкин.\nХизматдан фойдаланишда тезкор-қидирув фаолиятини амалга оширувчи, мудофаа ва ҳуқуқни муҳофаза қилувчи органларга тегишли автотранспорт воситаларидан ташқари Ўзбекистонда рўйхатдан ўтган барча автотранспорт воситалари тўғрисидаги маълумотларни олиш мумкин.\n“Автомобиль тарихи”да автотранспорт воситасининг давлат рақами белгиси, давлат рўйхатидан ўтказилган сана, русуми, ишлаб чиқарилган йили, тури, кузов (шасси) рақами, вазни, двигатель рақами ва қуввати, ёнилғи тури, ранги, ўриндиқлар сони, алоҳида белгилари ёки ўзгарган агрегат маълумотлари, босиб ўтган масофаси, ишончнома, ижара, ҳадя, мерос ва олди-сотди шартномаси каби фуқаролик-ҳуқуқий ҳужжатлар тўғрисидаги маълумотлар жойлашади.\nХизматдан фойдаланувчи фуқаролар автотранспорт билан содир бўлган йўл-транспорт ҳодисалари ва қоидабузарликлар содир этилганлиги, транспортнинг гаровдалиги ҳақидаги ахборотлар билан ҳам танишиши мумкин бўлади.\nШунингдек, автотранспорт воситасига нисбатан тақиқлар, божхона ва йўловчи ташиш бўйича лицензия варақаси олинганлиги ҳақидаги маълумотлар билан танишасиз. Ушбу маълумотлар автотранспорт воситасининг рўйхатдан ўтказиш давлат рақам белгиси, рўйхатдан ўтказиш тўғрисидаги гувоҳномаси серияси ва рақами асосида сўровга асосан реал вақт режимида тақдим этилади. Агар сўровномада нотўғри маълумотлар кўрсатилса давлат хизматини кўрсатиш рад этилади. «Автомобиль тарихи» ҳақидаги маълумотномалар QR-код қўйилган ҳолда расмийлаштирилади.\nДавлат хизматини кўрсатиш учун базавий ҳисоблаш миқдорининг 10 фоизи, яъни 27 минг сўм миқдорида йиғим ундирилади.\nДавлат хизматини кўрсатиш ва автотранспорт ҳақидаги ахборотларни тақдим этишда шахсга доир маълумотлар ошкор этилмайди. Автотранспорт воситасининг эгасига доир тўлиқ маълумотлар фақатгина автотранспорт воситаси мулкдори томонидан ўзининг автотранспорт воситаси тарихини олиш учун йўллаган сўровномасига асосан берилади.\nУшбу хизматнинг жорий этилиши одамларнинг иккиламчи бозордан автотранспорт воситасини харид қилишларида айрим фирибгарларга алданиб қолишларининг олдини олишга хизмат қилади.\nТеглар: машина сотиб олиш\nСамарқандда тунги вақтда автомашиналардан буюмларни ўғирлаган 21 ёшли йигит ушланди\nАвтомашина вақтида етказиб берилмади, оқибатда истеъмолчининг автоулов учун тўлаган пули қайтарилди


Ҳуқуқ ва қонуний манфаатларини ҳимоя қилишда амалий ёрдам сўраган тадбиркор мурожаати қаноатлантирилди\nЎзбекистон Савдо-саноат палатасига Палата аъзоси «Xalq sug’urta» МЧЖ мурожаат қилиб, ҳуқуқ ва қонуний манфаатларини ҳимоя қилишда амалий ёрдам сўраган.\n«Xalq sug’urta» МЧЖ мурожаати ўрганиб чиқилганда жамият ва республикада фаолият юритаётган тижорат банкларнинг бири ўртасида омонат сақлаш шартномалари тузилган бўлиб, уларга кўра жами 4 млрд. сўм миқдорида маблағ депозитга қуйилган.\nПалата аъзоси Фуқоролик кодексининг 762-моддасига асосан банкка омонат суммани қайтариш бўйича бир неча маротаба мурожаат қилган. Бироқ, банк томонидан омонат суммасини шартномаларда белгиланаган муддатларда қайтармаган.\nДепозитга қўйилган омонат маблағларини қайтариш тўғрисида Савдо-саноат палатаси томонидан «Xalq sug’urta» МЧЖ манфаатида банкка нисбатан судга даъво ариза билан мурожаат қилинган.\nТошкент туманлараро иқтисодий судининг ҳал қилув қарори тирожат банки ҳисобидан «Xalq sug’urta» МЧЖ фойдасига 4 млрд. сўм миқдорида асосий қарз, 268 млн. сўм миқдорида пеня ундириб берилган ва, шу тариқа, Палата аъзосининг ҳуқуқ ва қонуний манфаатлари ҳимоя қилинди.


Ўзбекистон ёшлар иттифоқи Наманган шаҳар Кенгаши муассислигидаги “Навбаҳор ёшлар футбол академияси” 2000-2001, 2002-2003, йилларда туғилган иқтидорли ўсмирларни кўрик-танлов имтиҳонлари асосида академияга қабул қилади.\nНомзодлар қуйидаги ҳужжатларни тақдим этишлари лозим:\nПаспорт ёки туғилганлик хақида гувоҳнома (асли ва 4 дона нусҳаси).\nФотосурат (4х5 ўлчамда 8 дона).\nСоғлиги хақида тиббий маълумотнома (жисмоний тарбия диспансери 086 форма).\nЯшаш жойидан оила аъзолари кўрсатилган маълумотнома.\nАйни пайтда таҳсил олаётган таълим муассасасидан маълумотнома.\nСпорт соҳасида унвон ва натижаларга эришган бўлса, тасдиқловчи ҳужжатлари. (спорт устаси гувоҳномаси, мусобақалардаги иштироки бўйича фаҳрий ёрлиқ, диплом в.ҳ.)\nПаспорти мавжуд бўлса ИНН рақами.\nОта ёки онасининг паспорти (асли ва 4 дона нусҳаси).\n+ 99869 232-91-00\n+ 99899 970-13-85\n+ 99893 406-37-57\n+ 99891 367-28-75\n+ 99897 376-06-03\nқилади қабул эълон футбол Навбаҳор ёшлар академияси


Видео, 14 июн 2019\n13 декабр 2019, Тошкент вақти: 07:12\nжума 14 июн 2019\nПрезидент Мирзиёевнинг давлат маслаҳатчиси гуманитар ёрдамни қандай ишлатмоқда?\nЎзбекистонга берилган гуманитар ёрдам мажбурий меҳнат учун фойдаланилаётгани иддао қилинди.\n"Мактабимизнинг иситиш ва электр тизими бутунлай яроқсиз¸ ошхона умуман йўқ"\nЧироқчи тумани Уймовут қишлоғидан мурожаат қилган турғуннинг ëзишича¸ қишлоқдаги 159 мактабда иситиш ва электр тизими абгор¸ ошхона ва спорт зал эса умуман йўқ. Унга кўра¸ туман ҳокими ва ХТБ масъуллари муаммоларга эътибор қаратмаяпти.\nОпа-сингил қизчалар касал онасини даволатиш учун тиланчилик қилиб, пул йиғаяпти\nҚирғизистон: Мирзиёев ШҲТга аъзо давлатлар раҳбарлари саммитида қатнашмоқда\nҚирғизистон пойтахтида 14 июнь куни Шанхай ҳамкорлик ташкилотининг XIX саммити иш бошлади. Унда иштирок этиш учун Қозоғистон, Россия, Хитой, Тожикистон, Покистон ва Ҳиндистон лидерларидан ташқари Ўзбекистон президенти Шавкат Мирзиёев ҳам Бишкекка келган.\nOzodLive: Суриядаги лагердан эксклюзив, тиланчи қизалоқлар илтижоси, Назарбоев ворисидан норозилар\nOzodLive - ҳафтанинг энг муҳим хабарлари. Бу дастурда иккита эксклюзив материал – бири Суриядаги лагердан ёрдам сўраган ўзбекистонлик аёллар, иккинчиси эса онасини даволаш учун Тошкент кўчаларида тиланчилик қилишга мажбур бўлган қизалоқлар ҳақида.\nТез ëрдам келмай, бозорда инсультга учраган аëл ўлди. Гувоҳлар ҳақиқат қарор топишини сўрамоқда\n8 июнь куни эрталаб соат 10 ларда пойтахтдаги Фарҳод бозорининг кийим-кечак растасидан ўтиб кетаëтган кекса аëл йиқилиб тушган ва буни кўрганлар дарҳол 103 рақами орқали "Тез ëрдам" чақирган. Бироқ, тез тиббий ёрдам бригадаси келмагани сабабли аёл вафот этгани иддао қилинмоқда\nМуҳожирлар ўз ғалабасини Пахтакор-79га бағишлади\nШу йилнинг 13 апрелидан 8 июнигача Москва диаспоралари, бирликлари ва миллий-маданий автономиялари ўртасидаги миллатлараро футбол чемпионати бўлиб ўтди. Ғолиблик чемпионатда Ўзбекистон шарафини ҳимоя қилган “Пахтакор-79” жамоасига насиб этди.\nАндижон шаҳрининг Пушкин кўчасида уйларни бузиш ишлари бошланди\nАндижон шаҳар Пушкин кўчасида яшовчи турғуннинг Озодликка ëзишича¸ 12 июн куни ҳокимиятдан одамлар келиб уйларни бузиш ишларини бошлаган.\nҚозоғистон: Тоқаев қасамёдга келтирилган кун Олмаотада 150 чоғли киши қўлга олинди\nҚозоғистоннинг Олмаота шаҳрида янги сайланган президент Қасим-Жомарт Тоқаевга қарши акция оммавий қўлга олишлар билан якунланди. Хабарларга кўра, полиция томонидан тутиб кетилган норозилар сони 150 нафарга етган.\nМосква: Голунов ҳимоясига ўтказилган акцияда юзлаб одам ушланди\nРоссия пойтахти Москвада журналист Иван Голуновга жиноят иши уйдирилишига қарши норозилик билдириб чиққан намойишчилар полиция томонидан аёвсизларча тарқатилди. ОВД-Инфо сайти маълумотига кўра, акция чоғида 400 дан зиёд одам қўлга олинган.\nФермер: Президентимиз нима деяптию маҳаллий мансабдорлар нима қилаяпти ҳайронман\nОлтинкўл туманидаги Миришкор ғаллакор фермер хўжалиги раҳбарининг айтишича¸ пишиб етилган буғдойни ўришга келган комбaйн туман ҳокими муовини буйруғи билан буғдойни ўрмасдан бошқа жойга олиб кетилган. Раҳбарга кўра¸ худди шундай ҳолат ўтган йили ҳам бўлган.\nЎзбекистонда вазир ва оддий фуқаро бирга яшай оладими?\nПрезидент Мирзиёев амалдорларга "пастга тушиб, халқ орасида уларнинг дарди билан яшашни" буюрган. Ахборот технологиялари ва коммуникацияларини ривожлантириш вазири Шуҳрат Содиқов оддий аҳоли яшайдиган маҳаллада истиқомат қилади. Бироқ вазир ва оддий аҳолининг яшаш шароитлари қанчалар фарқ қилади?\nПрезидент Каримов мунтазам рақсга тушган “Лазги” ЮНЕСКО рўйхатига киритилади\nЭрининг зўравонлигидан шикоят қилиб келган 27 яшар Лайло бўғиб ўлдирилди\nOzodLive: Зўравон эрдан ҳимоя излаган Лайлонинг ўлими, ўзбек журналисти кимдан ва нимадан қўрқади, КГБнинг махфий бункерини нега очишди?


Сайлов тарғиботи – Сурхон тонги\nБош саҳифа / Сиёсат / Сайлов тарғиботи\nНоябр 20, 2019\tСиёсат Изоҳ қолдириш 485 Кўрилди\nбозорлардаги радиоузеллар орқали ҳам олиб борилди\nХабарингиз бор, юртимизда «20 октябрдан 20 ноябргача сайлов тарғиботи ойлиги» деб эълон қилинган эди. Ойлик давомида вилоят адлия бошқармаси томонидан қандай ишлар амалга оширилди?\nХалқаро матбуот маркази вилоят бўлимида ташкил этилган брифингда вилоят адлия бошқармаси бошлиғи С. Саттаров бу борада қилинган ишлар ҳақида журналистларга маълумот берди.\n— Ойлик доирасида Адлия вазирлиги ва Марказий сайлов\nкомиссиясининг биргаликдаги тарғибот дастури режаси ишлаб чиқилганди, — деди вилоят адлия бошқармаси бошлиғи Салоҳиддин Саттаров. — Ана шу режага мувофиқ, вилоят адлия бошқармасидан 46 нафар мутахассис жалб қилиб, жойларда тарғибот тадбирларини ўтказдик. Тадбирлар жараёнида аҳоли орасида, ташкилот ва муассасаларда сайлов қонунчилигидаги энг муҳим жиҳатлар ҳақида фуқароларга тушунча берилди. Бундан ташқари, адлия сайли орқали ҳам одамлар орасига кириб боришга, уларнинг сиёсий ҳамда ҳуқуқий билимини оширишга ҳаракат қилдик.\nШунингдек, ҳар ҳафта маҳаллаларда вилоят-туман-маҳалла тамойили асосида 600 дан ортиқ буклет, флайер ва тарқатма материаллар тарқатилди. Вилоят бозорлар уюшмасига мурожаат қилиб, вилоятимизда мавжуд 30 дан ортиқ бозордаги радиоузеллар орқали ҳафтанинг шанба ва якшанба кунлари 10-15 дақиқалик сайловга доир оддий қоидалар, сайловчининг ҳуқуқлари ҳақида эшиттиришлар бериб борилди.\nҚолаверса, айни пайтда 230 минг аъзоси бўлган ҳуқуқий ахборот телеграм канали орқали ҳам мунтазам равишда сайловлар бўйича тарғибот материаллари бериб борилмоқда. Ваҳоланки, вилоятимизда 20 минг киши ушбу канални кузатиб боради.\nОлдинги Божхонадан ўтиш янада қулай!\nКейинги Улуғ инсон эди…


Бекободда МФЙ раиси ўз маҳалласида яшамайдиганларга 101,5 млн сўм “нафақа тайинлаган” - UzNews.uz\nБекободда МФЙ раиси ўз маҳалласида яшамайдиганларга 101,5 млн сўм “нафақа тайинлаган”\nЎрганишлар натижасида 69,9 млн сўмлик бюджет маблағлари талон-торож қилинишининг олди олинди.\nБош прокуратура ҳузуридаги Департаментнинг Бекобод туман бўлими томонидан ўтказилган терговга қадар текширувда, “А” МФЙ раиси Х.Ғ. томонидан ҳужжатларга сохта маълумотлар киритилиб, ҳақиқатда мазкур маҳаллада яшамайдиган ва нафақага муҳтожи бўлмаган 26 нафар фуқароларга жами 101,5 млн сўм нафақа пуллари тайинланиб, шундан 31,6 млн сўми фуқароларга асоссиз тўлаб берилганлиги аниқланган. Бу ҳақда Бош прокуратура UzNews.uz’га маълум қилди.\nШунингдек, ўз вақтида олиб борилган ўрганишлар натижасида 69,9 млн сўмлик бюджет маблағлари талон-торож қилинишининг олди олинди.\nМазкур ҳолат юзасидан маҳалла раиси Х.Ғ.га нисбатан Жиноят кодексининг 167-моддаси 2-қисми “г” банди ва 209-моддаси 1-қисми билан жиноят иши қўзғатилиб, тергов ҳаракатлари ўтказилмоқда.\nАввалроқ, Чилонзор туманида МФЙ раиси ва Бандликка кўмаклашиш маркази инспектори сохта ҳужжатлар тузиш орқали 26 нафар фуқарога "пул берган"и аниқланган эди.


Қишлоқ хўжалиги вазирининг 2 нафар ўринбосари лавозимидан озод этилди – Газета.uz\n13 январ 2021, 16:15 Сиёсат\nҚишлоқ хўжалиги вазирлиги матбуот хизмати «Газета.uz»га маълум қилишича, қишлоқ хўжалиги вазирининг икки нафар ўринбосари лавозимидан озод этилди.\nҚишлоқ хўжалиги вазирининг озиқ-овқат саноатини ривожлантириш бўйича ўринбосари Саидкамол Ходжаев бошқа ишга ўтгани муносабати билан лавозимидан озод қилинган.\nСаидкамол Ходжаев 2018 йилнинг июлида қишлоқ хўжалиги вазирининг молия ишлари бўйича ўринбосари лавозимига тайинланган. 2020 йилнинг сентябрь ойида эса вазирнинг озиқ-овқат саноатини ривожлантириш бўйича ўринбосари этиб тайинланган. Олдинроқ у «Агробанк» раҳбари эди.\nБундан ташқари, қишлоқ хўжалиги вазирининг фан, таълим ва ишлаб чиқариш интеграциясини таъминлаш буйича ўринбосари Ботиржон Сулаймонов ҳам лавозимидан озод қилинган. У 2020 йилнинг сентябрь ойида вазир ўринбосари лавозимига тайинланган эди.\nБотиржон Сулаймонов. Фото: Тошкент давлат аграр университет матбуот хизмати.\nМаълумотга кўра, Ботиржон Сулаймонов Тошкент давлат аграр университети ректори лавозимида қолади.\nҚишлоқ хўжалиги вазирига янги ўринбосарлар тайинланди 16 сентябрь 2020, 14:30


Аренда частного самолета в Узбекистане | AVIAV\nЎзбекистонда хусусий самолёт ижараси\nAvia App › Ўзбекистонда хусусий самолёт ижараси\nИшбилармонлик авиацияси Ўзбекистонда бугунги кунда унча катта талабга эга эмас, бироқ йил сайин хусусий самолётда сайр қиладиган мижозлар сони ортиб бормоқда. Албатта, бизнес-рейслар арзон турмайди, чунки ҳаво кемаларидан фойдаланиш ва соз ҳолатини таъминлаш авиакомпанияларга ҳам анчагина қимматга тушади. Бундан ташқари, бу каби саёҳатларга камдан-кам ҳолатларда сайёҳлар бир ўзи жўнайдилар, харажатларни эса 5-15 йўловчига тақсимласангиз, Сиз ўз чиқимларингизни пропорционал равишда қисқартирасиз.\nИжара қанча туради\nЎзбекистонда хусусий самолётнинг ижараси еврода бир неча мингдан, ўнг минглар, ҳатто юз минглар пул бирлиги туриши мумкин. Бу парвознинг масофасига, йўловчилар сонига, бронь қилинган авиакема турига, бортда қўшимча хизматларнинг мавжудлигига ва бошқа кўп омилларга боғлиқ. Аниқ нархни AVIAV TM (Cofrance SARL) компаниясига мурожаат қилгач билиб олиш мумкин.\nМенежер билан Интернет ёки телефон орқали боғланиш қулай. Вазиятингизни таърифлаб беринг: учиб кетиш ва етиб бориш пунктларини, санани, сайёҳлар сонини ва бошқа нозик масалаларни сўзлаб беринг. Сиз жудаям тез жавоб оласиз. Сўровингиз бўйича почта манзилингизга ёки Сизга қулай бўлган истаган йўлингиз билан самолётларнинг турли вариантлари ва бориш-келиш рейсларининг нархлари тўғрисидаги маълумотлар тақдим қилинади, агар, албатта етиб борган шаҳрингизда қолишингиз зарур бўлиб қолмаса.\nAVIAV TM (Cofrance SARL) компанияси билан ҳамкорлик қилиш жуда қулай. Фирма ҳамкорлари кўп сонли мурожаатлар ва компаниянинг аъло даражадаги нуфузи сабабли ҳаво кемаларини, бошқаларга нисбатан, янада қулай шартларда тақдим қилишга тайёр. Доимий мижозларимиз бундай имкониятни бой бермаслик ҳақида яхши билишади: чунки маблағларнинг тежалиши, ҳаттоки оз миқдордагиси – бу ҳар доим ёқимли бонус ҳисобланади.\nАвиакемани қандай харид қилиш мумкин\nБадавлат одамларнинг кўпчилиги ҳар сафар ижара учун тўламаслик учун хусусий самолётни сотиб олишни афзал кўрадилар. Агар Сизда шунга ўхшаш режалар бўлса, уларни ҳам етакчи европа авиаброкери бўлмиш AVIAV TM (Cofrance SARL) билан муҳокама қилиш ўринли бўлади.\nБизнинг ихтиёримизда бутун дунёнинг энг яхши ишлаб чиқарувчиларидан ҳаво кемаларининг жуда катта базаси мавжуд, бу эса, бизнинг мутахассисларимиз айнан Сизга идеал тарзда мос келадиган моделни танлаб олишга ёрдам беришади дегани. Компания олди-сотди шартномасини юридик расмийлаштиришини амалга оширади ва ҳар бир босқичини назорат қилади, самолётнинг техник текширувдан ўтишиини таъминлайди, суғуртани расмийлаштиради, тажрибали экипаж ва хизмат кўрсатувчи агентликни ёллайди, умуман – мижознинг барча ташвишларини ўз зиммасига олади.\nСамолёт идараси — ҳаракатларнинг тўлиқ оркинлиги\nАгар Сизга ҳаво кемасидан доимий фойдаланиш талаб қилнмаса, у ҳолда – уни ижарага олиш яхшироқдир. Бу, дунёнинг исталган нуқтасига ҳеч қандай тўсиқларсиз ва жуда тез етиб боришингизга ёрдам беради. Сиз буюртма берганингиздан бор-йўғи бир неча соатдан сўнг учиб кетишингиз мумкин бўлади, индивидуал рейсни буюртма қилиб, ёллаш бўйича шартномани Интернет орқали тузиш қулай бўлади. Бундай ҳаракатлар эркинлиги, ўз вақтини ва ҳузурини қадрини биладиган одамлар учун муҳим ҳисобланади.\nЎзбекистонда хусусий самолётни ижарага олиш учун, AVIAV TM (Cofrance SARL) компаниясининг менежери билан уланиш зарур. Бу ишни аввалдан қилиш яхшироқ бўлади, бироқ фавқулодда ҳолатларда рейсни шошилинч тарзда ташкил қилиш мумкин. Буюртма бераётганингизда барча тафсилотларга аниқлик киритинг: бортда Сизга қандай хизматлар зарур, трансфер, аэропортда VIP-зал ёки, масалан, севимли ресторанингиздан тушлик керак бўладими? Биз Сизни ҳар қандай истакларингизни бажара оламиз.\nБалким, Сиз жакузида роҳатланиб чўмилмоқчидурсиз ёки кенг экранда фильм томоша қилоқчидурсиз? Балким Сизга ишчи музокаралар ўтказиш зарурдир, ва салонда бир кичик конференц-зар керак бўлиб қолар? AVIAV TM (Cofrance SARL) компаниясига мурожаат қилинг, ва Сиз учун қулайликлари юқори даражада бўлган шахсий самолёт топиб берилади. Барча борткузатувчилар VIP – класс меҳмонларига хизмат кўрсатиш бўйича махсус ўқитилади. Сизнинг сайёҳатингиз Сизга кўпдан-кўп ҳузур бахш этади!\nЎзбекистонда хусусий самолётни ижарага олиш Сизнинг нуфузингиз ва юқори мақомингизга урғу беради, асосийси, олдингизга қўйган ҳар қандай мақсадларингизга тез ва ишончли тарзда эришишга имкон беради. Эркин ва мустақил бўлинг! Индивидуал рейсдан бир марта фойдаланинг, ва Сиз ушбу бошдан ўтказганингизни такрор ва такрор амалга оширишни истаб қоласиз!


На ётоқхона бор, на ижарага уй — талабалар ва ота-оналар муаммоси\nТалабалар турар жойларида жойлар чекланган. Ижара уй қидирган студентлар кескин рад жавобини олмоқда.\n6 сентябрдан ОТМларда янги ўқув йили анъанавий шаклда бошланди. Табиийки, асосий ОТМлар жойлашган Тошкент талабалар билан гавжумлашди. Айни вақтда уларни энг қийнаётган муаммо – турар жой.\nШу куни Kun.uz муаммони ёритиш мақсадида талабалар ва уларнинг ота-оналари билан суҳбатлашди.\n“Кўчада қолишимизга ҳам тўғри келиши мумкин”\n“Неварам билан Навоий вилояти, Кармана туманидан келдик. Неварам Тошкент давлат техника университетига давлат гранти асосида ўқишга кирди. 5 сентябрь куни кечаси йўлга чиқдик. Бугун, 6 сентябрда эрталаб соат 6:00 да шу ер (талабалар шаҳарчаси)га етиб келдик.\nЁтоқхона учун керакли барча ҳужжатларни тайёрлаб топширдик. Декан ҳеч нарса демай ҳужжатларни олиб қолди. Ётоқхона берилиш ёки берилмаслигига ҳеч қандай изоҳ бермади.\nИжара уй ҳақида эълонни кўриб қолдик. Қўнғироқ қилсак, бир кишига 600 минг сўм деди. Бунақа пулни тўлашга қурбимиз етмайди. Мен пенсионерман, неварамнинг ота-онаси ҳеч қаерда ишламайди. Мана, бугун ётоқхонадан жой берилмаса, кўчада қолишимизга тўғри келади”, – дейди Талабалар шаҳарчасида биз суҳбатлашган онахонлардан бири.\n“ОТМ талабаларни ётоқхона билан тўлиқ қамраб ололмас экан, ижарачилар билан келишиши керак”\nТалабалардан бири масала бўйича ўз таклифларини берди:\n“ОТМ талабаларни ётоқхона билан тўлиқ қамраб ололмас экан, атрофдаги яқинроқ ижарачилар билан келишиб шартнома тузса, ижара шартномалари анча енгиллаштирилса, бу муаммога ечим бўларди. Ҳозир талабаман, деб уй қидириб борсангиз, кескин рад жавоби берилади.\nОлдинлари ётоқхона биринчи навбатда узоқ вилоятдан келганларга бериларди. Ҳозир “темир дафтар”дагилар дастлабки ўринда турибди. ОТМ маъмурияти “темир дафтар”дагиларга ётоқхона берилгани ҳақида ҳам маълумот беришмаяпти. Бор жойни сўраганларга бермай ушлаб туришибди.\nАввал “темир дафтар”дагиларга ётоқхона берилган тақдирда ҳам, ётоқхона катта: бошқаларга ҳам жой етади. Шунда ҳам ҳаммага рад жавоби айтиляпти. Талабалар қаердадир туриши керак: бошқа жой қидириб сарсон бўлиб юришибди”.\n“Ётоқхонада туриш учун ПЗР-тест натижаси талаб қилишяпти”\nНавоий вилоятидан келган яна бир онахон ётоқхона учун ариза, паспорт нусхасидан ташқари талабанинг ПЗР-тест натижаси ҳам талаб қилинаётганини айтади.\n“Кўпчилик ота-оналар норози. ПЗР-тест натижаси 48 соатгача амал қилади. Ётоқхонани 7-10 кун ичида беришлари мумкинлигини айтишди. ПЗР-тест муддати ўтиб кетади-ку. Биз пулимизга “куйиб” қоламизми?\nХусусий клиникаларга бориб, тест топширишимизни айтишяпти. У ерда бир марталик тест топшириш нархи 200 минг сўм. Бу пулни тўлашга қурбимиз етмайди”, – дейди у.\nИжара уй муаммолари. Сабаблар ва ечим учун таклифлар\nНечта ОТМда талабалар учун ётоқхона борлиги маълум қилинди


Буюк имомларга қаратилган маломатларни бартараф этиш (9)\nBy Исмоил Муҳаммад Яъқуб on 02/09/2019 БУЮК ИМОМЛАР ҲИМОЯСИ МАҚОЛАЛАР\nВаъид (азоб хабари, таҳдид)нинг маъно-моҳияти – бир амални қилиш азобга дучор бўлишга сабаб эканини баён этиш бўлиб, бундан ўша ишнинг ҳаром ёки жирканчлиги билинади. Аммо мана шу сабаб топилган ҳар бир шахсда ўша мусаббаб (яъни сабаб ортидан келадиган натижа) албатта содир бўлади, деган гап тўғри эмас. Мусаббаб юзага чиқиши учун шарт топилиши билан бирга моне ҳам бўлмаслиги керак. Буни шундай тушунтириш мумкинки, ҳадисга амал қилишни тарк этган одам, албатта, қуйидаги уч ҳолатдан бирида бўлади:\nУнинг тарк қилиши мусулмонлар иттифоқига кўра жоиз саналган бўлиши. Хабар (ҳадис) унга етмаган, фатвога ёки ҳукмга муҳтож бўлган ҳолда ҳадисни излашда қосирлик қилмаган кишининг тарк этиши каби. Юқорида зикр қилганимиз хулафои рошидинлар ва бошқаларнинг тарк этишлари шу қабилдан эди. Мусулмон киши бундай тарк этувчи кишига гуноҳ бўлмаслигига шубҳа қилмайди.\nЁки ножоиз тарк қилиш бўлиши. Бу иш, иншааллоҳ, имомлардан деярли содир бўлмайди.\nТарк этишнинг яна бир тури айрим уламоларга етиши хавфи бор – масаланинг моҳиятига етишда қосирлик қилади; агар у ҳақда текшириб, ижтиҳод қилса ҳам, сўз айтишга сабаб бўлмасидан сўз айтади; ёки далил-исбот келтиришда камчиликка йўл қўйиб, бир далилни ушлагани ҳолда чуқур текширмасдан туриб фикр айтади; ёки ўзига муориз (зид) бўлган фикрни чуқур текширишдан тўсадиган бирон одат ёхуд ғараз унга ғолиб бўлади; гарчи ижтиҳод ва далиллаш билан гапирса ҳам, ижтиҳод қилиниш лозим бўлган чегара гоҳида мужтаҳидга аниқ-тиниқ бўлмайди.\nШунинг учун уламолар хос бир масалада мўътабар (яъни монелардан холи) ижтиҳод топилмай қолишидан хавфсираб, шу каби нарсадан қўрқар эдилар. Бу нарсалар гуноҳдир. Лекин гуноҳ қилган одамга гуноҳнинг уқубати фақатгина тавба қилмаган ҳолида етади. Гоҳо истиғфор, эҳсон, бало-офат, шафоат, раҳмат у гуноҳни ўчириб юборади. Ҳавои нафсига мағлуб бўлиб, ноҳақлигини ўзи билиб турган нарсага ёрдам бериш даражасига борган одам ёки бир сўзни, далилларини билмаган ҳолда, тўғри ё нотўғри, деб қатъий ҳукм қилган одам бундан мустасно. Зотан, уларнинг ҳар иккиси дўзахдадир. Набий соллаллоҳу алайҳи ва саллам айтганлар: «Қозилар уч турли, улардан иккитаси дўзахда, биттаси жаннатда бўлади. Жаннатда бўладигани бир кишики, ҳақни билиб, шу билан ҳукм қилади. Дўзахда бўладиган иккиси шундай кишиларки, бири одамларга илмсизлик билан ҳукм қилади, яна бири ҳақни билиб туриб, унинг зидди билан ҳукм қилади». Фатво берувчи – муфтийлар ҳам шундай.\nЛекин муайян шахсга ваъид етишининг ҳам, юқорида баён қилганимиздек, монелари бор. Агар шулардан (хатолардан) айримлари уммат ичида машҳур ва мақтовли уламоларнинг баъзиларидан содир бўлиши фараз қилинганда ҳам – бундай бўлиши воқеликдан узоқ, аслида – улардан ҳар бирида мазкур сабаблардан бири албатта бўлади. Содир бўлган тақдирда ҳам бу уларнинг имоматини (улуғлигини) мутлақо камситмайди. Зеро, биз уларни маъсум (гуноҳдан мутлақо пок) деб эътиқод қилмаймиз, гуноҳ қилишлари мумкин, деймиз. Шу билан бирга Аллоҳ уларни солиҳ амаллар ва яхши ҳолатлар билан хослагани учун уларга олий даражаларни умид қиламиз. Улар бирон гуноҳда маҳкам туриб олмайдилар. Улар саҳобалардан устун эмаслар. Саҳобалар ижтиҳод қилган фатволар, масалалар, улар ўртасида содир бўлган қон тўкишлар ва бошқалар ҳақида ҳам хулоса шудир.\nКейин юқорида васфи ўтган тарк қилувчининг маъзур ва ҳатто маъжур (ажрланган) эканини билишимиз бизни муоризи бўлмаган саҳиҳ ҳадисларга эргашишдан, умматга (ўша ҳадисларга) амал қилиш ва уни етказиш вожиб, деб эътиқод қилишдан тўсмайди. Бу нарса уламолар ўртасида ҳеч қандай ихтилоф бўлмаган ишлардандир.\n Абу Довуд (3573), Термизий (1322), Ибн Можа (2315) ва бошқалар Бурайда розияллоҳу анҳудан ривоят қилганлар.\nAvvalgi maqolaЭснаган киши нима қилиши керак? | Шайх Содиқ Самарқандий\nKeyingi maqola Ҳасан Басрий (1)


Туркманистон президенти лавозимига учта сиёсий партиялар ва фуқаро ташаббус гуруҳларидан 9 та номзод қўйилган. Туркманистон қонунчилигида сайловни тан олиш учун минимал сайловчилар миқдори белгиланмаган.\nТОШКЕНТ, 12 мар - Sputnik. Бугун эрталаб Туркманстонда президент сайловлари бошланди, деб хабар қилмоқда РИА Новости. Эслатиб ўтамиз, Туркманистон президенти лавозимига учта сиёсий партиялар ва фуқаро ташаббус гуруҳларидан 9 та номзод қўйилган. Туркманистон қонунчилигида сайловни тан олиш учун минимал сайловчилар сони белгиланмаган. Марказий сайлов қўмитаси 7 кун ичида овозларни санаб ғолибни эълон қилиши керак. Жами овозлардан ярмининг кўпини олган номзод президент бўлади. Инаугурация 19 март куни бўлиб ўтиши режалаштирилган. Маълумот учун, Ўзбекистон Марказий сайлов комиссияси раиси З.Низомходжаев Туркманистон сайлов ва референдумлар ўтказиш марказий комиссияси раиси Гулмурат Мурадов билан учрашди.\nтуркманистон, президент, сайловлар\n12:00 12.03.2022 (янгиланди: 12:21 12.03.2022)\n© Sputnik / Рамиль Ситдиков / Фотобанкка ўтишГорода мира. Ашхабад\nБугун эрталаб бошланган Туркманстон президент сайловида аллақачон 25,24 % сайловчилар овоз берди.\nТОШКЕНТ, 12 мар - Sputnik. Бугун эрталаб Туркманстонда президент сайловлари бошланди, деб хабар қилмоқда РИА Новости.\nСоат 09:00да сайловда 25,24 % сайловчилар овоз беришга улгурди. Ундан Ахал вилоятида - 25,03 %, Балкан вилоятида – 27,40 %, Дашовуз вилоятида – 25,68 %, Лебап вилоятида – 24,37 %, Мари вилоятида – 24,64 %, Ашхободда – 25,78 %.\nЭслатиб ўтамиз, Туркманистон президенти лавозимига учта сиёсий партиялар ва фуқаро ташаббус гуруҳларидан 9 та номзод қўйилган.\nТуркманистон қонунчилигида сайловни тан олиш учун минимал сайловчилар сони белгиланмаган. Марказий сайлов қўмитаси 7 кун ичида овозларни санаб ғолибни эълон қилиши керак. Жами овозлардан ярмининг кўпини олган номзод президент бўлади.\nИнаугурация 19 март куни бўлиб ўтиши режалаштирилган.\nМаълумот учун, Ўзбекистон Марказий сайлов комиссияси раиси З.Низомходжаев Туркманистон сайлов ва референдумлар ўтказиш марказий комиссияси раиси Гулмурат Мурадов билан учрашди.


Бугун Тошкентда тарихий ММА жанглари бўлиб ўтади\nБугун Тошкентда тарихий ММА жанглари бўлиб...\n23.11.2019 12:14 0 4417\nБугун Тошкентда илк бор ММА бўйича GFC 20 турнири бўлиб ўтади. Кеча пойтахтимиздаги мухташам “Форумлар саройи”да мазкур турнир олдидан матбуот анжумани ташкил этилди.\nАнжуманда Ўзбекистон ММА ассоциацияси раҳбари Отабек Умаров юртимизда барча спорт турлари қатори ММАга ҳам эътибор алоҳида бўлишини қайд этиб ўтди.\nАнжуман давомида турнирнинг фахрий меҳмонлари Абдуманап ва Ҳабиб Нурмагомедовлар, таниқли ММА усталари ва ОАВ ходимлари иштирок этишди.\nСуҳбат давомида Ҳабиб Нурмагомедов шаҳримизда қад ростлаган “Ҳумо” арена ҳақида илиқ фикрлар билдириб, имкони бўлганида у ерда бажонидил жанг қилишга рози эканини билдириб ўтди. Шунингдек, анжуманда журналистлар ўзларини қизиқтирган саволларига жавоб олишди.\nЭътиборингизга бугун октогонга чиқадиган жангчилар ҳақида маълумот берамиз:\nАвлиёхон Ҳамидов (Ўзбекистон) – Луис Фильо (Бразилия)\nЖаҳонгир Жумаев (Ўзбекистон) – Давид Сом (Франция)\nАҳлиддин Мирзадавлатов (Ўзбекистон) – Жафар Исмиев (Озарбайжон)\nМаккашарип Зайнуков (Россия) – Клодольдо Лима (Бразилия)\nМарат Магомедов (Россия) – Итало Гомес (Бразилия)\nСайгид Изагаҳмаев (Россия) – Кристиан Бринзан (Италия)\nНурсултон Рўзибоев (Ўзбекистон) – Артём Шокало (Украина)\nШамил Завуров (Россия) – Ивица Трусчек (Хорватия)\nЖамшид Раҳмоналиев (Ўзбекистон) – Клайд Брунсвик (Суринам)\nАмин Эргашев (Ўзбекистон) – Сергей Алексеевич (Беларусь)\nМузаффар Ражабов (Ўзбекистон) – Аловиддин бен Ҳалима (Тунис)\nУмар Нурмагомедов (Россия) – Брайян Гонсалес (Аргентина)\nMMA Ҳабиб Нурмагомедов Отабек Умаров\nСпорт 07/01, 14:26\nСпорт 04/01, 17:24\nСпорт 28/12, 12:11\nОғир вазнли энг кучли боксчи ММАда жанг қилмоқчи


Президентнинг 9.06.2021 йилдаги ПФ-6244-сон Фармони билан ҳудудларнинг саноат салоҳиятини оширишга доир қўшимча чора-тадбирлар белгиланди.\n● мавжуд табиий ва иқтисодий ресурсларни жалб қилиш асосида маҳаллий саноатни ривожлантириш «драйверлари» бўлган тармоқларни аниқлаш;\n● тармоқларнинг ички ва тармоқлараро кооперация алоқаларини кенгайтириш ва чуқурлаштириш, маҳсулотларни ҳамкорликда экспорт қилишни йўлга қўйиш;\n● сифатли ва рақобатбардош маҳсулотлар ишлаб чиқаришни таъминлайдиган хусусий ва хорижий инвестициялар ҳамда замонавий технологияларни жалб қилиш учун шарт-шароитлар яратиш ва бошқалар.\n– миллий валютадаги кредитлар бўйича – Марказий банкнинг асосий ставкасидан ошадиган, бироқ 10 фоиз пунктидан кўп бўлмаган миқдорда;\n– чет эл валютасидаги кредитлар бўйича – тижорат банклари томонидан белгиланган ставканинг 50%и, бироқ 4 фоиз пунктидан кўп бўлмаган миқдорда;\n● 24 та туманлар (шаҳарлар)ни қурилиш материаллари ишлаб чиқаришга ихтисослаштириш;\n● «Ўзсаноатқурилишматериаллари» уюшмаси ҳузурида Қурилиш материаллари саноатини ривожлантириш бўйича кенгаш таркиби;\n● ихтисослаштирилган туманларда зарур ер участкаларини ажратган ҳолда, шу жумладан «Ўзсаноатқурилишбанк» АТБ ҳузуридаги «PSB Capital» МЧЖ инвестиция компанияси иштирокида, қурилиш материалларини ишлаб чиқариш лойиҳаларини амалга ошириш мақсадида кичик саноат зоналарини ташкил этиш.\n● ихтисослаштирилган туманларда саноат инфратузилмасини ривожлантириш учун – 400 млрд сўм;\n● геология-қидирув ишларини олиб бориш учун – 100 млрд сўм маблағ ажратилиши назарда тутилади.\nҲужжат Қонун ҳужжатлари маълумотлари миллий базасида (lex.uz) эълон қилинган ва 9.06.2021 йилдан кучга кирди.


Толибон муваққат ҳукуматига ўзбeклар ҳам қўшилди - Darakchi\nТолибон муваққат ҳукуматига ўзбeклар ҳам қўшилди\nДУНЁ 10.09.2021, 12:39\nТолибон Афғонистонда янги тузган муваққат ҳукумати таркибидан ўзбек ва тожик миллатига мансуб амалдорлар жой олди.\nТолибон Афғонистонда ҳокимиятни қўлга киритиши давлатда истиқомат қилувчи этник озчиликларнинг хавотирларига сабаб бўлган. Чунки Толибон ҳаракати етакчилари асосан этник пуштунлардан ташкил топган.\nЯнги тузилган муваққат ҳукумат таркибига этник ўзбек Абдул Салам Ҳанафий ва тожик Дин Муҳаммад Ҳаниф, Фасиҳуддин Бадахшонийлар киритилган. Абдул Салам Ҳанафий муваққат ҳукуматда бош вазир ўринбосари бўлиб, Дин Муҳаммад Ҳаниф иқтисодиёт вазири, Фасиҳуддин Бадахшоний эса штаб бошлиғи вазифасини бажариши айтилмоқда.\nЭслатиб ўтамиз, Толибон 6 сентябрь куни бўйсунмаган Афғонистоннинг сўнгги вилояти Панжшерни эгаллаб, бутун Афғонистон ҳудудида ўз назоратини ўрнатган эди.\nАфғонистонда ҳукуматини қўлга олган “Толибон” порахўр ҳамда нопок одамлардан тозалаш бўйича ички ишлар ва мудофаа вазирликларининг қўшма комисияси ўз ишини бошлади. Бу ҳақда мамлакат ахборот...\n"Толибоннинг тан олиниши"—Забиҳулло Мужоҳид “ТАСС”га интервью берди\n“Толибон” ҳаракати расмий вакили Забиҳулло Мужоҳид “ТАСС” агентлигига интервью берди. Унда ҳаракатнинг тан олиниши, молиявий манбалари ва “Ахлоқ полицияси” хусусида сўз боради, дея хабар бермоқда...


Кападзе ҳам мағлубиятга бардош бера олмади! "Ҳа, у йиғлади, чунки ҳамма нарсага жонини берди. Уни табриклаш керак"\n19 июнь, 22:12\nАфсуски, U-23 Осиё Кубоги финалида Ўзбекистон терма жамоаси Саудия Арабистонига 0:2 ҳисобида ютқазди, аламли мағлубият. Шунча йўл босиб келдик ва бир қадам қолганида “йиқилдик”.\nЛекин бу бизни кучли қилади, биз йигитларга ишонамиз. Бу жуда таъсирли ўйин. Ҳатто, Темур Кападзе ҳам мағлубиятга бардош бера олмади ва кўз ёшларини майдонга тўкди. Биз мағлубиятга лойиқ эмасдик, аммо рақибни кучини ҳам тан олиш марднинг иши.\nСаудия Арабистони гол ўтказмасдан чемпион бўлди. Терма жамоамиз эса ҳар қандай ҳолатда ҳам биз учун қаҳрамонлар. Биз ҳали бошлаган ишимизни тугатганимиз йўқ, барчаси олдинда. Шунчаки, финалдаги мағлубиятдан аниқ хулосаларни чиқариш лозим ва ушбу ўйин бизни янада кучли жамоага айлантиради.\nУшбу финал ҳамда Кападзе жамоаси ҳақида яна кўп ёзилади. Ҳозир эса учрашувдан кейин Жасур Абдураимов билан ўйинни таҳлил қиламиз.\n- Жасур ака, финал ўйинини кўрдингиз. Учрашувдан кейин қандай хулосаларга келяпсиз?\n- Йигитларга қойил, улар ҳаракат қилишди. Асосийси, ўз ўйинини кўрсатишга интилишди. Лекин тўғрисини айтганда, Саудия Арабистони кучли экан. Барибир ўзимизни ўйинчиларимизга раҳмат. Охиригача курашишди. Тимур Кападзе бошчилигидаги мураббийлар штабига ҳам албатта раҳмат айтиш керак.\n- Финалдаги муҳим баҳсда бизга нима етишмади, деб ўйлайсиз?\n- Барча курашларни ютқаздик. Бу бўлиб туради, лекин кўрсатмаларни аниқ бажаришга ҳаракат қилиш керак. Энг муҳими, жамоа бор. Улар олдинги чизиқда индивидуал қолганда бемалол алдашади. Жамоамиз ўз йўналишида ишласа, жисмоний ҳамда атлетизм томондан ҳам яна қўшишса ҳаммаси яхши бўлади.\n- Саудия Арабистони термаси финалгача гол ўтказмасдан келганди. Биз уларнинг ушбу сериясини бузмоқчи эдик. Бироқ якунда саудияликлар гол ўтказмасдан мусобақа ғолиблигига айландилар...\n- Ўйлашимча, Саудия зўр жамоа. Биринчи навбатда тактик жиҳатдан ажойиб ўйин кўрсатиши муҳим ролни ўйнаяпти. Учрашув давомида ҳам қачон максимал ишлаш ва қачон “пауза” қилиш, тўпни назоратга олиш – бу борада уларда барчаси юқори даражада. Вақтида югуришади ва бирга-бир вазиятларда ҳам алдаб ўтиб кетишяпти. Ўйин ташкилотчилигини яхши йўлга қўйишган. Шунинг учун ҳам гол ўтказишмади. Индивидуал тарздаги маҳоратлари ҳам жойида. Саудия Арабистонида жамоавий ўйин яхши.\n- 0:2 ҳисоби кўпчилигимиз учун кутилмаган натижа бўлди-да! Сиз ғолиб ўйин вақтида аниқланишини ўйлаганмидингиз ёки пенальтилар сериясигача боришини тахмин қилаётганмидингиз?\n- Бу натижа бўйича биринчи навбатда мураббийлар штаби таҳлил қилиб, қайси вазиятларда ютқаздик, йўл қўйилган камчиликлар устида ишлаш керак. Албатта, бу нарсалар ҳам ёрдам беради. Энг муҳими, Олимпиадага чиқиш лозим. Финалдаги хатоларни тузатиш даркор. Аммо мен асосий вақт дуранг билан тугаса керак, деб ўйлагандим. Барибир Саудия ҳам яхши ўйнади-да. Бизда бироз босим бўлди. Ҳеч қиси йўқ, бундай ўйинлар бизни янада кучли қилади. Барча деталларни айтсак ҳам кўпчилик тушунмайди.\n- Ўйин тугагач, Темур Кападзе ҳам ҳиссиётларни беркита олмасдан йиғлаб юборди. Унинг ҳолатига нима деган бўлардингиз?\n- Ҳа, йиғлади. Мен уни тушунаман. Бундай жараёнларни фақат мураббийлар ич-ичидан яхши ҳис қилишади. У ҳамма нарсага жонини берди. Фақат охири бироз ёқимсиз бўлди. Асосийси, ўзимиздан мана шундай ажойиб мураббийлар чиқяпти. Кимдир финалда ўйнаяпти, кимдир чемпион бўлди. Бизда ҳам яхши мураббийлар бор. Фақат ишонч билдириш керак.\n- Умуман олганда, мазкур Осиё чемпионатидаги иштирокимизни қандай баҳолайсиз ва келажакда бу футболчилардан нима кутяпсиз?\n- Умумий ҳолатда йигитларимиз яхши ўйнадилар. Замонавий талаблар, ўйиндаги ҳужумкорлик, ҳар бир учрашувда тинимсиз ҳаракатлар бўлди. Жамоамизнинг ўйини менга ёқди. Биз яна ишлашда давом этишимиз лозим. Биринчи навбатда мураббийлар штаби ва Кападзени табриклаш керак. Уни яна қўллаб-қувватлашда давом этиш муҳим. Стадионга шунча мухлислар келди, уларга ҳам раҳмат. Бу терма жамоа ҳужумкор ўйин кўрсатяпти. Худо хоҳласа, бу жамоамиз Олимпиадага чиқади.\nРаҳмат Темур сизга ва болаларга, ҳали яна кучаямиз, болалар жисмонан ўсади, марказда Жасурнинг ёнида Остон Ўрунов ҳам бўлиши керак, унда ҳам ўйинни ўзига олиш қобилияти бор\nКомандага ва бош тренер жамосига каттакон Рахмат анчадан бери янги футбол хавоси Оз Эди маза килдим иккинч урин кумуш медал шу уйнаган футболчилар учун галаба Билан тенг олимпиадага борамиз\nТемур уз ишини виждонан килди. У жуда хам яхши инсон ва маъсулиятли тренер. Жавобгарликни тушунгани ва харакат килгани учун йиглади. УФА даги куплаб ходимлар йиглашмайди, чунки харом еб, бети котиб кетган. Темур яхши жамоа тузди ва жуда зур кучайтирди ва унга борини берди, лекин УФА даги маъсулиятсизларни хатоси туфайли, терма жамоамиз маглубиятга учрашди


<?xml encoding="UTF-8">Daily latest information 🙁😰😥 Бош саҳифа - BBC News O'zbek\nУкраина: Россия ҳарбийлари болалар лагерини қатлгоҳга айлантирган - янги далиллар\nБи-би-си юқори мартабали полиция зобити қатл, деб атаган воқеада 650 га яқин одам отиб ўлдирилганини ўрганди. Огоҳлантириш: Ушбу хабарда баъзи ўқувчилар дилини хира қилиши мумкин бўлган тафсилотлар мавжуд.\nБуча қирғини: Мени ҳам ўлдиришгани яхши эди\nУкраина уруши: Буча кўчалари ёнган танк ва жасадларга тўлиб кетган\nПрезидент Эрдўған НАТО билан муросага бормаслигини айтмоқда. Туркия НАТОга аъзо дунёнинг ягона мусулмон давлати бўлади. Туркия ўзининг қимматли овози учун яхшигина савдо қилмоқчими?\nРоссия Украинага ён берди. Туркия эса, Финландия ва Швециянинг НАТОга олинишига қарши. Президент Эрдўған ўзининг мавқеида қатъий. Ғарб ҳарбий манбалари янги гап билан чиқишди.\nТолибон Кобул шимолидаги Панжшир вилоятида Аҳмад Масъуднинг қўшинлари билан жангларда бир қатор жиноятларни амалга оширишда айбланяпти.\nИкки бетараф Скандинавия давлати Финляндия ва Швеция Россиянинг Украинага бостириб киришидан шунчалик хавотирдаки, улар НАТОга қўшилиш истагини эълон қилишди.\nЯкшанба куни фаластинликлар Исроил давлати тузилишининг 74 йиллиги, яъни “Накба” (фожиа) муносабати билан намойишларга чиқишди. Айни дамда Исроил полициясининг ўлдирилган журналист дафн маросимида қўллаган зўравонлиги халқаро саҳнада қораланиши давом этяпти.\nЎзбекистон: Конституция ислоҳотини бошлаш таклиф қилинди ва барча русийзабонларга Россия фуқаролиги бериладими? – янгиликлар\nЎзЛиДеП фракцияси Конституция ислоҳоти жараёнини бошлаш таклифи билан чиқди ва Россия Давлат думасида барча русийзабонларга фуқаролик бериш таклифи илгари сурилди. Куннинг шу ва бошқа янгиликлари.\nВидео. Диққат Украина: Россия энди Ўзбекистон ва минтақа учун ҳам таҳдидга айланадими?\nУкраинада жанглар шиддатли тус оларкан, АҚШ разведкаси хавотирда. Америка томонига кўра, Путин узоқ урушга ҳозирлик кўрмоқда ва Россия ҳатто Молдовага ҳам юриш қилиши мумкин. Шундай экан, қолган МДҲ давлатлари, масалан, Марказий Осиё қанчалик таҳдид остида?\nАндижон қирғини: Адолат қарор топишига умидлар ҳамон сўнмаган\nАндижон қирғинига 17 йил тўларкан, ўзбекистонликлар орасида ушбу хунрезликда айбдорлар жавобгарликка тортилиб, адолат қарор топишига умид ҳамон сўнмаган.\nBi-bi-si O‘zbek TV - Afg‘oniston uchun kundalik TV dasturi\nЎзбекистон: ИИВ эркакларнинг соқолини олишни қачон тўхтатади, соқолли британиялик нима қилган бўларди?\nЎтган дам олиш кунлари Тошкент шаҳрида ўнлаб эркаклар ички ишлар идорасига олиб келиниб, соқоллари мажбуран олдирилган. Ўзбекистонда маълум вақтларда қайта-қайта содир бўлаётган инсон ҳуқуқларини топтовчи бу тадбир ижтимоий тармоқларда эътирозларга сабаб бўлди. Ички ишлар вазирлиги эса норози бўлсангиз шикоят қилинг, демоқда. Би-би-си соқолли британияликлардан полиция мажбурлаб қиртишлаб қўйса, нима қилардингиз, деб сўради.\nЁ ҳижобингни еч ёки рақсга тушишни тўхтат! Бу машҳур ҳижобли YouTube канали соҳибаси Сабрина Азҳар дуч келаётган танқидлар.\nАфғонистон: Одамларда нон олишга пул йўқ, соғлиқ тизими жар ёқасида\nТолибон қудратга келганидан 8 ой ўтиб, молиялаштириш тўхтаганлиги сабаб иқтисод ва соғлиқ тизими парчаланди.\nЎзбекистон: Болалар учун нафақат даволаниш, балки узлуксиз таълимни давом эттириш имконияти - Видео\nЭнди Ўзбекистонда онкология ва гематология хасталикларидан даволанаётган болаларда ўқишини давом эттириш имконияти ҳам пайдо бўлди.\nИШИД Афғонистондан Тожикистонни ракета ҳужумига тутдими?\nИнтернет ижтимоий тармоқларида 17 секундлик видео тарқалди. Унда ИШИД Афғонистон ҳудудидан туриб Тожикистон ҳарбийларининг мавқеъларини ҳужумга тутганини иддао қилган.\nВидео. Қумкапи: Туркияда ўзбеклар маҳалласи пайдо бўлди\n"Бу ерда ўзбеклар тўпланишади, миллий таомларини ейишади. Бу ер уларнинг иккинчи ватанидек бўлиб қолган. Ҳатто бу ерга келиб, "турк борми", деб бақиришади. Мен туркман, десам, "Аллоҳга шукр", деб йўл сўрашди, - ҳикоя қилади бир турк тижоратчи. Истанбулдаги ўзбекистонликлар ва Қумкапи ҳақида Соҳиба Ҳаёт лавҳаси.\nВидео. Украина уруши: Дубай энди бошқалар учун янада қўл етмас бўлиб қоладими? Россияликлар қочмоқда\nДубай олигарх ва миллиардерлари қолиб, ҳатто ўзига тўқ россияликлар учун ҳам бугун хавфсиз жаннатга айланмоқда. Бирлашган Араб Амирликлари Украина ишғолини қораламаган. Расмий Москвага санкциялар ҳам қўлламаган. Дубай энди бошқалар учун янада қўл етмас бўлиб қоладими?\nНега Финландия НАТОни хоҳлаб қолди? Видео\nШу кунларда Финландия ва Швециянинг НАТОга аъзолиги кўриб чиқилаяпти.\nУкраина: Интернетдаги расмлар ҳам уруш жиноятлари учун ҳужжат бўлади\nБританиялик ҳуқуқшунослар фикрича, интернетда жойлаштирилган суратлар Украинадаги ҳарбий жиноятларни таъқиб қилиш учун ҳал қилувчи аҳамиятга эга бўлади.\nРоссия: Путин маъшуқаси деб айтилаётган Алина Кабаева ким?\nРоссия аллақачон мисли кўрилмаган санкциялар остида қолган ва энди Европа Иттифоқи сиёсатчи, ОАВ раҳбари, собиқ Oлимпия гимнастикачиси ва, агар миш-мишлар рост бўлса, Владимир Путиннинг маъшуқаси ва баъзи болаларининг онаси Алина Кабаевани нишонга олиши мумкин.\nДиққат, Украина: Ўзбекистонликлар кимга ишонади ва Путинга қарши руслар қаерга қочмоқда? (видео)\nУкраина ишғолига бағишланган “Диққат Украина” ҳафталик дастуримизнинг бугунги сони BBC Uzbekнинг Facebook ва YouTube каналлари орқали жонли тарзда эфирга узатилган.\n8 апрел 2022\n"Диққат: Украина"ни томоша қилинг\nБи-би-си Ўзбек хизмати Россиянинг Украинага ишғолига бағишлаб "Диққат: Украина" деб номланган янги дастурни дастурни бошлади.\nПутин ўз обрўсини сақлаб қолиш йўлини изламоқдами?\nҲатто энг даҳшатли уруш ҳам бир кун тугайди. Баъзан, 1945 йилдагидек, ягона натижа – ўлгунча курашишдир. Бироқ кўпинча урушлар ҳеч кимни тўлиқ қониқтирмайдиган, лекин ҳеч бўлмаганда қон тўкилишини тўхтатадиган келишув билан тугайди. Ва кўпинча, ҳатто энг қийин ва аччиқ тўқнашувлардан кейин ҳам, иккала томон аста-секин эски, юмшоқроқ адоватли муносабатларга қайтади.\nАҚШ истиҳбороти: Путиннинг ёнидагилар унга бор ҳақиқатни айтишга қўрқмоқда\n"Бизга маълум бўлишича, Путин ўзини рус ҳарбийлари адаштирганини ҳис қилмоқда, бунинг натижасида Путин ва ҳарбий раҳбарият ўртасида давомли зиддият пайдо бўлган", деди Оқ Уйнинг коммуникациялар бўйича директори Кейт Бедингфилд.\n1 апрел 2022\n“Уят сизга”. Зеленский Ғарбда ахборот урушини қандай олиб бормоқда?\nУнинг армияси Украина жанг майдонларида қаттиқ кураш олиб борар экан, Владимир Зеленский Ғарб дунёси пойтахтларида ахборот уруши олиб борди. Икки ҳафта давомида у 10 та парламентда гапирди, ҳар бирида халқ вакиллари тик туриб уни олқишладилар.\nУкраина уруши: Осиёнинг икки гиганти – Хитой ва Ҳиндистон Путинни нега қораламаяпти? Таҳлил\nУкраина босқинидан сўнг, Россия дунёдаги энг кўп санкцияланган давлатга айланди. Аммо Осиёда фақат бир нечта ҳукуматларгина Москвага қарши қаттиқ чоралар кўрди.\nВидео. Ўзбекистон: “Усмон Қуръонининг қайтиши” – ҳужжатли драма\nBBC News Ўзбек хизматининг янги ҳужжатли драмаси Қуръони Карим Усмон мусҳафининг Марказий Осиёдан Россияга ва ортга ҳайратланарли саёҳати ҳақида ҳикоя қилади. Уни эндиликда bbc.com/uzbek веб сайтида ҳам томоша қилиш мумкин.\nЎзбекистон матбуотини русофобияда айблаган россиялик журналистга чора кўриш талаб қилинмоқда. Видео\nЎзбекистон жамоатчилик фаоллари ва матбуот вакиллари ўзбек матбуоти ва блогосфераси вакилларини русофобияда айблаб, улар Россияга қарши ахборот урушига қўшилганини даъво қилиб чиққан россиялик журналист персона нон-грата, деб эълон қилинишини сўрамоқда.\nАгар Россия Болтиқбўйи давлатларига ҳужум қилса гуллар билан кутиб олинадими?\nБир қатор дунё етакчилари Украина ортидан Россия Болтиқбўйи мамлакатларига ҳужум қилиши мумкинлигини айтди. НАТО Болтиқбўйи давлатларида ўз ҳозирлигини икки баравар оширди ва Шарқий Европани ҳимоя қилиш режасини кучайтирди. Ва Латвиянинг русийзабон чегарадош ҳудудлари аҳолиси – энг ёмон сценарийда улар биринчи бўлиб зарбага учрайди – Путин учунми ёки Украина учун, аниқ эмас. Одамлар ҳужумдан ҳам, фуқаролар урушидан ҳам қўрқади.\nРоссия Украина урушида президентларнинг сохта видеотасвирларидан фойдаланилмоқда\nИнтернетда яна Россия президенти Владимир Путиннинг тинчлик эълон қилгани кўрсатилган дипфейк видеоси пайдо бўлди.\nВидео: Путин бошлаган уруш Украина болаларини қандай аҳволга солди? Россия\nРоссия томонидан қуршовга олинган Мариупол шаҳри учун қақшатқич жанглар кетмоқда. Россия бомбардимони натижасида шаҳардаги 90 фоиз бинолар вайрон бўлган ёки зарарланган. Уруш манзарасида шаҳардаги айрим тинч аҳоли вакилларини бошқа шаҳарларга эвакуация қилиш ишлари давом этмоқда. Қамалдан чиққан мариуполликлар вазият ўта абгорлигини айтади.\nГрознийдан Ҳалаб ва Украинагача: Россиянинг қаршиликка жавоблари\nРоссия қаршиликка фақат улкан қуроллар ва қамал билан жавоб қайтаради. Украиналиклар бу гал ўзларига бундай бўлмаслигигига умид қилмоқдалар, деб ёзади Киевдан Би-би-си таҳлилчиси Жереми Боуэн.\n2022 йилги Қишки Олимпиада: Хитой Шинжон билан ўзига ром қилмоқчи\nДунёда Шинжон Хитой мусулмонлар ҳуқуқларини поймол қилаётган минтақа сифатида танилган бўлса-да, кўплаб хорижий ширкатлар у ерда пул ишлаб топишга шошилмоқдалар.\nBBC News O'zbek - Дунё ва Ўзбекистон нафаси\nЎзбекистон: ‘Рус пропагандаси Тошкент дарвозаларини очтириб берса ажабмасʼ – Нозим Сафаров, video\nЎзбекистонликлар Россиянинг Украинадаги уруши тўғрисидаги янгиликларни, асосан, Россия телеканаллари ва матбуотидан олаётгани айтилади. Шундай бир манзарада публицист Нозим Сафари Ўзбекистон ҳукумати ахборот сиёсатини юрита олмаётганини билдиради.\nСекс тожирлари украин қочқинларини қандай овламоқда?\nРоссиянинг Украинага шавқатсиз босқинидан беш ҳафта ўтиб, ҳозир у ерда ҳаёт қандай эканини бир лаҳза тасаввур қилиб кўринг. Бомбалар, қон тўкилиши, жароҳатлар. Фарзандларингиз учун мактаб, ота-онангиз учун тиббий хизмат, мамлакатнинг кўп жойларида хавфсиз бошпана йўқ.\nФоторепортаж: Кечаги Қозоғистоннинг бугуни\nҚозоғистон минтақанинг энг ўзига тўқ давлати эди. Бир неча кунлик оммавий намойишлар ва зўравон тўқнашувлар ортидан мамлакатга нима бўлди - суратларда унинг бугунги қиёфаси ва аҳволи акс этган.\nНотўғри ҳисоб-китоби оқибатида Россия лидерининг эшигида яна темир парда юзага келди, деб ёзади Би-би-си таҳлилчиси Алан Литл.\nРоссия президенти кўпчиликдан ихоталанган шахс, бироқ қарорлар қабул қилишда у ўзининг ички доирасига таянади.\nАксар қисми диндор саналадиган Ўзбекистон жамиятида ўзгача диний қарашлар муҳокамаси исталмаган мавзулардан бири саналади.\nРоссия ҳужуми бошланган экан, Украина учун ўзини ҳимоя қилиш қанчалик оғир бўлади?\nЎзбекистонда қатор зиёлилар Россиянинг Украинадаги ҳарбий ҳаракатларини қоралаб чиқишди. Расмий Тошкент ҳамон жим. Ўзбекистон мустақил нашрлари воқеаларни фаол ёритмоқда ва айрим таниқли шахслар ижтимоий тармоқларда ўз муносабатларини билдиришмоқда.\nМоскванинг Украинадан норозилиги чуқур тарихий илдизларга эга. Би-би-си мухбири Россия чегараси яқинига бориб, миллионлаб украиналикни ўлдирган Буюк очарчиликдан омон қолган сўнгги одамлар билан учрашди.\nУкраина ишғолининг тўртинчи куниёқ Россия президенти янги буйруқ билан чиқди. Мамлакати ядровий кучларини жанговар шай ҳолга келтиришни буюрди. Россия президенти аввалбошданоқ ҳаммани жиддий огоҳлантирган. Кимки урушга аралашса, шиддат билан жавоб беришларини айтган. Путин ядровий тугмани босадими?\nҲисоб-китобларга кўра, дунё бўйлаб яна қўшимча 97 миллион одам 2021 йилда кунига 1,90 доллардан кам пулга яшашга мажбур бўлган. Айни дамда, охирги икки йил ичида миллиардерлар бойлиги ошди ва Ер юзидаги энг бой 10 киши ўз бойлигининг икки баравар ўсишига гувоҳ бўлди.


Имкониятлар фаровонликка йўл очади – Сурхон тонги\nБош саҳифа / Иқтисодиёт / Имкониятлар фаровонликка йўл очади\nЯнвар 7, 2021\tИқтисодиёт Изоҳ қолдириш 194 Кўрилди\nҲар бир ҳалол ризқ билан даромад топувчи инсон ўзи, оиласи ва мамлакат учун наф келтиради. Шу боис, бугун тадбиркорлик қилиш ниятида бўлганларга кўмак учун давлат томонидан қанча имтиёз ва имкониятлар яратилмоқда. Билган бундан фойдаланиб, бизнесини олға силжитмоқда. Билмаган ҳалиям майда муаммоларга ўралашиб, кимга мурожаат қилишини билмай сарсон бўлиб юрибди. Кўринадики, демак, бугунги қонунлардан, меъёрий ҳужжатлардан хабардор, умуман хат-ҳужжатни тушунадиган, ҳуқуқий саводи юқори бўлган киши ўз йўлини топиб олиши қийин бўлмайди.\nҚувонарлиси, Президентимизнинг парламентга йўллаган мурожаатномасида бу имтиёзларнинг кўлами янада кенгайди, тадбиркорларга берилган имтиёз муддатлари узайтирилгани ва яна бир қатор қулайликлар берилиши кўплаб тадбиркорлар учун айни муддао бўлди. Унда айтилдики, 105 та лицензия ва рухсатнома турлари бекор қилинади, 115 таси бўйича тартиб-қоидалар соддалаштирилади.\nҚолаверса, пандемия шароитида айланма маблағ танқислигига дуч келган тадбиркорларимиз «оёққа туриб олишлари» учун уларга кўмак бериш давом эттирилади. Туризм, транспорт ва умумий овқатланиш соҳаларига берилган имтиёзлар 2021 йил якунигача узайтирилади.\nМурожаатда келгуси йили 20 минг тадбиркорнинг 400 миллиард сўмлик ер ва мол-мулк солиғини тўлаш муддатини яна бир йилга узайтириш таклиф этилди. Бундан ташқари, 1 миллиард сўмгача давлат харидлари доирасида аванс миқдори 30 фоизга етказилиб, тадбиркорлар қўшимча 1,5 триллион сўмгача айланма маблағларга эга бўлади.\nМаълум қилинишича, тадбиркорлик фаолияти билан боғлиқ 5 мингга яқин норматив-ҳуқуқий ҳужжатлар қайта кўриб чиқилиб, уларнинг сони қисқартирилади ҳамда Тадбиркорлик кодекси ишлаб чиқилади. Шу билан бирга, ҳукумат томонидан бозорда тенг рақобат муҳитини яратиш ва ҳалол тадбиркорларни, замонавий технологиялар асосида ишлаётган виждонли тадбиркорларни ҳар томонлама қўллаб-қувватлаш мақсадида «яширин иқтисодиёт»ни қисқартиришга қаратилган механизмлар жорий этилади.\nБундай имкониятлар мамлакатда тадбиркорликни ривожлантиришга, уларнинг сафини кенгайтириб, муқим иш жойлари яратилишига ва одамларнинг бандлиги таъминланишига хизмат қилади.\nТермиз шаҳар “Сурхон саноат қурилиш” компанияси раиси ўринбосари\nОлдинги Шўрчиликлар учун янги портал ишга тушди\nКейинги Ялпи мажлисда…


Депутат Қирғизистон бошқа бир мамлакатнинг маъмурий бўлинмасига айланиб қолишдан хавфсирамоқда\nДепутат Тазабек Икрамов ҚР парламенти мажлисида миллий хавфсизлик таҳдидга оид баёнот билан чиқди.\nЖумладан у «Қирғизистонда ишлаётган хорижий давлатларнинг фуқаролари тез орада миллий хавфсизликка таҳдид солишидан» хавфсирамоқда.\n«Хорижликлар қирғиз аёлларига уйланмоқда ва Қирғизистон фуқаролигини олишмоқда. Бу жуда катта муаммо. Агар биз бу муаммога эътибор қаратмайдиган бўлсак, яқин 20 йилда миллий хавфсизлик масаласида жуда катта муаммо пайдо бўлади. Ўш вилоятининг Қорасув бозорида, Бишкекдаги «Дордой» ва «Мадина» бозорларида хорижий давлат фуқоролари ишлайди. Улар бизнинг фуқаролар билан рақобат қилар экан, фуқароларимизни бизнесдан чиқариб ташламоқда. Аҳоли қўлида бўлган маблағлар хорижга олиб чиқилмоқда. Қирғизистон хорижий давлатнинг провинциясига айланиб қолиш хавфи пайдо бўлди. Бу бизнинг яқин 10 йилдаги катта муаммомиздир», - дея баёнот берди Тазабек.\nУ муамони ҳал қилиш масаласида Қирғизистонда ишламоқчи бўлган хорижий фуқаролар давлат банкларига 50-70 минг доллардан қўйиши лозимлигини, бу пуллар хорижликлар фаолиятини тугатиб уйларига қайтишда қайтарилишини таклиф қилди.\nИкрамов шунингдек, ИИВ, ТИВ ва МХДҚдан 45 кун ичида Қирғизистонда қанча хорижлик ишлаётганини ва сўнгги 5 йилда қанча хорижликлар келганини аниқлашни сўради. Қирғизистон расман ҳар йили республикада ишлаш учун хорижликларга 16-17 мингта квота ажратади. Шундан 70% ни Хитой фуқаролари олади.


Масс-медиа фондидан журналистиканинг Олтин фондига - Уч илдиз\nЭлпарвар Президентимиз ташаббусларидан руҳланиб ва бугун\nкутилмаган ажиб воқея “илҳом” бериб “Саховат савоби ва кўмакдан кўтарилган кўнгиллар” сарлавҳали таҳлилий мақола ёзишга жазм қилдим.\nСайтимизни кузатиб боринг, дейди Дониш домла.\n#xavfsizyordam лойиҳасини давом эттирган ҳолда журналистика ва телекоммуникация соҳасининг 100 нафар вакиллари рўйхатини шакллантирдик. Мазкур рўйхатнинг асосини журналистика соҳасида узоқ йиллар фаолият юритган фахрийлар ташкил қилди, шунингдек саломатлигини тиклаш учун даволанаётган ҳамда турли оилавий сабабларга кўра ижтимоий ҳимояга муҳтож бўлган журналистлар ҳам киритилди. Рўйхатни шакллантиришда, тегишли ташкилотлар ҳамда ижтимоий тармоқлардаги журналистлар гуруҳлари яқиндан ёрдам беришди.\nБиз бугунги синовли кунларда моддий ёрдамга муҳтож ҳамкасбларимизни қўллаб-қувватлаш учун барча имкониятларни ишга солишни ўз бурчимиз деб биламиз.\nКомил Алламжоновнинг телеграм каналида “Масс-медиа фондидан журналистиканинг Олтин фондига” сарлавҳали ажойиб хабарни завқ билан ўқиб турган чоғимда телефоним жиринглаб қолди.\n“Уйингизнинг олдида тургандик, қайси қаватга олиб чиқайлик?”– деган савол берди бир йигит салом-аликдан кейин.\nНотаниш меҳмоннинг гапини тушунмасам-да ортиқча суриштириб ҳам ўтирмасдан “Ҳозир ўзим тушаман” дедим-у тўртинчи қаватдан пастга югурдим.\nНе кўз билан кўрай, ҳозиргина ўша телеграм каналида кузатган манзараларим эшигимиз олдида ҳозиру-нозир бўлиб турибди!\nБарака топгур йигитлар анча оғир қутини хонадонимгача олиб чиқиб бердилар. Уларни дуо қилиб қолдик, албатта!\nНабирам Азизбек иккимиз қутини очсак, тансиқ озиқ-овқат маҳсулотлари билан лиммо-лим!\n«Масс-медия фонди» томонидан йўлланган мактубни ўқиб, дилим яйраб кетди. Ижодкорга аввало бир оғиз ширин сўз, эътироф-у эътибор — энг катта мукофот! Ғоят илҳомбахш сўзлар битилган қутлов мактубини кутубхонамда сақланадиган «Фахрий ёрлиқ», «Ташаккурнома»лар сақланадиган бўлмачага жойлаб қўйдим.\nМазкур фонд маъмуриятига, бу инсонпарварлик лойиҳаси ташкилотчиларига самимий миннатдорчилик изҳор этиб, эзгу ишларида омадлар тилаймиз.\nЭҳтиром ила Тўлқин ЭШБЕК\nNext story Маҳорат мактаби — ёш ижодкорларга бахш этар қанот\nPrevious story Саховат ва мурувват — халқимизнинг эзгу фазилатлари!


ВИЖДОН ЭРКИНЛИГИ КАФОЛАТИ – ҚОНУННИНГ АСОСИЙ МАҚСАДИДИР — Zamaxshariy.uz\nВИЖДОН ЭРКИНЛИГИ КАФОЛАТИ – ҚОНУННИНГ АСОСИЙ МАҚСАДИДИР\nИстиқлолга эришганимиздан кейин юртимизда виждон эркинлиги Бош қомусимизда кафолатлаб қўйилди. Виждон эркинлиги бу –ҳар бир фуқаронинг бирор динга эътиқод қилиши ёки қилмаслик ҳуқуқидир.\nАйнан Бош қомусимизда кафолатланган ҳақ ва ҳуқуқлар кейинчалик қабул қилинган “Виждон эркинлиги ва диний ташкилотлар тўғрисида”ги қонунда тўлалигича мужассам бўлди.\nБошқа динлар ва конфессиялар каби юртимизда ислом динига бўлган эътибор ва эътирофнинг амалий натижаларини кундалик ҳаётимизда кўриб турибмиз. Аҳолининг кўпчилиги мусулмон бўлган мамлакатимизда айнан ушбу қонун кучга киргач, диндорлар учун барча шароитлар яратиб берилди. Диндорлар ибодатларини эмин-эркин бажаришлари учун кўплаган жоме масжидлари очилди, янгидан қурилди. Шунингдек, диний таълим берувчи мадрасалар фаолият бошлади.\nИкки йил аввал Президентимиз ташаббуслари билан бунёд этилган “Охун бобо” жоме масжиди бутун минтақада энг йирик масжид ҳисобланади. Фуқаролар бундай муҳташам жоме масжидини неча йилларки орзу қилгандилар.\nВақт бир жойда тўхтаб турмайди. Ҳозирги глобаллашув замонида, яъни ахборот технологиялари ривож топган даврда бошқа соҳалардаги каби диний соҳада ҳам бир қатор муайян ўзгаришлар қилишни вақт тақозо этаётганди. Куни кеча матбуотда эълон қилинган “Виждон эркинлиги ва диний ташкилотлар тўғрисида”ги қонуннинг янги таҳрири айнан ана шу янгиликларни амалиётга тадбиқ қилиш, виждон эркинлигини қатъиян кафолатлаш ҳамда диний ташкилотларни рўйхатга олиш, уларнинг фаолият юритиши каби ҳуқуқий ҳолатларни тартибга солиш, уларнинг эркин фаолият юритишлари учун имкониятлар яратиб беришни назарда тутади.\nҚонуннинг янги таҳрирининг 1-боби 1-моддасида Қонуннинг мақсадлари белгилаб берилган. Яъни, “Қонуннинг мақсади ҳар бир шахснинг виждон эркинлиги ва диний эътиқод ҳуқуқини, динга муносабатидан қатъий назар, фуқароларнинг тенглигини таъминлаш, шунингдек, динлараро ва миллатлараро тотувликни сақлаш мақсадида ваколатли давлат органлари ва диний ташкилотлар ўртасидаги ўзаро муносабатларни тартибга солишдан иборат”, дея белгилаб берилган.\nЯнги таҳрирдаги Қонуннинг 1-боби 6-моддаси “Тенглик принципи” деб номланиб, бу бобда фуқароларнинг динга мансублигидан қатъий назар қонун олдида тенглиги кафолатланган. Ва айни пайтда чет эл фуқаролари ва фуқаролиги бўлмаган шахслар Ўзбекистон Республикаси фуқаролари билан тенг равишда виждон эркинлиги ва диний эътиқод эркинлиги ҳуқуқидан фойдаланишлари кўрсатилган.\nШунингдек, Қонун лойиҳасида диний ташкилотларнинг ҳуқуқлари белгилаб берилган. Айнан Қонуннинг 20-моддаси шундай аталиши бежиз эмас. Ушбу бобда диний ташкилот ҳуқуқлари куйидагича эътироф этилади: ибодат қилиш ва диний маросимлар ўтказиш учун мўлжалланган жойларда қулай шарт-шароитлар яратиш. Биз бу ҳуқуқларнинг амалиётини ҳозирги фаолиятимизда яққол кўрамиз. “Охун бобо” жоме масжидимизда бу борада барча шароитлар муҳайё қилинган. Шу билан бирга воҳага ташриф буюраётган хорижлик сайёҳларнинг намозларини адо этишлари ҳам инобатга олиниб, барча қулайликлар яратилган.\nҚонун лойиҳаси 7 боб ва 48 моддадан иборат бўлиб, унда назарда тутилган барча ҳуқуқий меъёрлар ўз ифодасини топган.\nАйниқса, ҳозирги глобаллашув замонасида айрим экстремистик ташкилотларнинг динлар ғояларини бузишга бўлаётган уринишлари, уларга қарши ҳар доим огоҳ бўлиш каби ҳолатлар, яъни бузғунчи ғояга эга диний ташкилотларнинг яширин фаолият юритишларига қарши давлат органлари билан бир қаторда диний ташкилотлар ҳам биргаликда курашишлари кераклиги, бу борада масъулиятни ҳис қилиш шартлиги ҳам Қонуннинг айрим моддаларида ўз ифодасини топган.\nБир сўз билан айтганда, ушбу Қонуннинг янги таҳрири қабул қилиниб, амалиётга айлангач, юртимизда виждон эркинлиги принциплари қатъий ўз ўзанига эга бўлади. Бу эса бошқа динлар каби ислом динимизнинг юртимизда ривожига хизмат қилади.\nУрганч шаҳри бош имом хатиби.\nPrevious Post:ЎЗБЕКИСТОНДА ВИЖДОН ВА ЭЪТИҚОД ЭРКИНЛИГИ КАФОЛАТЛАНГАН!\nNext Post:Янги таҳрирдаги қонунлойиҳасининг қабулқилиниши доимий такомиллаштириш нуқтаи назаридан катта аҳамиятга эга


Ўртоқлик учрашувлари. Нидерландия яна ютқазди. Португалия сенсацияга сабабчи бўлди\n02:10 / 29.03.2017\nЕвропада терма жамоалар ўртоқлик учрашувлари бўлиб ўтди.\nМарказий учрашув Амстердамда бўлиб ўтди ва унда Нидерлания терма жамоаси Италияни қабул қилиб, имкониятни бой бериб қўйди. Ўтган ҳафтада бош мураббийини бўшатган лолалар юрти вакиллари бу сафар ҳам муваффақиятсиз ўйин кўрсатди.\nШу ва бошқа учрашувларда қуйидаги натижалар қайд этилди.\nЎртоқлик учрашувлари, Европа\nНидерландия – Италия 1:2 (1:2)\nНидерландия: Зут, Худт, Мартинс Инди, Тете, Блинд (Виргевер, 83), Ленс, Вейналдум (Торнстра, 77), Промес (Бергейс, 89), Стротман (Триндаде, 46), Депай, Классен (Снейдер, 83).\nПортугалия – Швеция 2:3 (2:0)\nИрландия – Исландия 0:1 (0:1)\nАвстрия – Финляндия 1:1 (0:0)\nНидерландия Италия Португалия


Россия Украинага қўшин киритади - BBC O'zbek\nРоссия Украинага қўшин киритади\nРоссия Федерацияси Кенгаши Президент Путиннинг Украинага қўшин киритиш таклифини бир овоздан маъқуллаган.\nБМТ Хавфсизлик Кенгаши ва Оврўпо Иттифоқи аъзолари душанба куни Украина инқирозини муҳокама қилиш учун йиғилади.\n"Удар" партияси раҳбари Виталий Кличко Федерация Кенгаши қароридан сўнг, Украина парламентидан армияни мобилизация қилишга чақирган.\nОлдинроқ Қримнинг янги бош вазири Сергей Аксенов Россиядан минтақада "тинчликни сақлаш"га ёрдам сўраган эди.\n"Мен Россия Президенти Владимир Путинга Қрим Мухтор Республикаси ҳудудида тинчлик ва барқарорликни таъминлашда кўмак беришни сўрайман", дейилади бош вазир Аксенов мурожаатида.\nПайшанба куни Қрим парламенти томонидан сайланган Сергей Аксенов шунингдек, Қрим Ички Ишлар вазирлиги, қуролли кучлари, чегара ва денгиз флоти устидан назоратни қўлга олганини таъкидлади.\nImage caption Сергей Аксенов Россиядан минтақада "тинчликни сақлаш"га ёрдам сўраб мурожаат қилди.\n"Ҳамма командирлар фақат менинг буйруғимга бўйсунишини маълум қиламан. Кимки буни инкор қилса, истеъфога чиқарилади", деган жаноб Аксенов.\nРоссия ўз ўрнида Қрим ҳукуматининг илтимоси эътиборсиз қолмаслигини баён этди.\nҲарбий аралашув катта хато\nАҚШ Президенти Москванинг Украинага ҳар қандай ҳарбий аралашуви катта хато бўлишидан огоҳлантирмоқда.\n"Бу муаммога чуқур аралашишни англатади, Россия Украинанинг мустақиллиги ва чегаралари дахлсизлигини ҳурмат қилиши ва халқаро қонунларга бўйсуниши лозим", деб айтган жаноб Обама.\nШунингдек, Обама Россия Украинага қўшин киритса, июнда Сочида ўтадиган "йирик йигирмалик" саммитида қатнашмоқчи эмас.\nУкраинанинг муваққат президенти Турчинов олдинроқ Россияни "қуролли муаммо" пайдо қилишга уринишда айблаганди.\nРоссиянинг БМТдаги элчиси Чуркин Россиянинг чегара ҳудудларидаги ҳаракати Украина билан келишув асосида бўлишини уқтирган.\nШанба куни Донецк вилоят ҳокимлигига Россия байроғи ўрнатилган. Харковда ҳам Қримнинг Россияга қўшилишини ёқлаган намойишлар бўлиб ўтган.\nҚора Денгиз флоти матбуот хизмати билдиришича, Қрим ҳукумати ва Россиянинг Қора Денгиз флоти Россия базаларини биргаликда ҳимоя қилишга келишганлар.\nРоссия парламенти спикери Валентина Матвиенко "Федерация Кенгаши чекланган Россия қўшинларини Қримга киритиши мумкин", деб айтган. "Қрим ҳукумати илтимосига биноан, юзага келган вазиятни ҳисобга олиб Қора Денгиз флоти ва Қримдаги русларни ҳимоя қилишимиз лозим", деган у. Украина Мудофаа вазирлигига кўра, шанба куни Россия Қримга қўшимча олти минг ҳарбий киритгани маълум.\nСимферопол ҳаво ҳудуди вақтинча ёпилгани хабар қилинади. Давлат телеканалини қуролли кишилар ўраб олишган. Би-би-си мухбирига кўра, шаҳарда ёзув ва белгисиз ҳарбий кийимдаги қуролли кишилар юришибди.\nҚримда интернет ва телефон алоқасида узилишлар бор.\nУкраина оммавий ахборот воситалари янги ҳукумат расмийларига иқтибосан, Симферопол яқинида 2000 га яқин рус ҳарбийлари келтирилганини хабар берган. Россия тикучарлари Севастопол ва Симферопол ҳудудида кузатилган.\nУкраина Ички ишлар вазири Арсен Аваков Россия денгизчи кучларини Севастопол ҳаво қўнолғасини ишғол қилишда айблаб чиққан. Буни "қуролли босқин" деб таърифлаган.\nРоссия Қора Денгиз Флоти эса, рус қўшинлари бу ишга бош қўшганлари ҳақидаги даъвони рад этади.\nШу билан бирга, Россия Президенти Украина билан чегара яқинида қўшинларни жанговор ҳушёр ҳолатга келтиришга буйруқ берган.\nКиевда кечган зўравон тўқнашувлар ва президент Януковичнинг ағдарилишидан кейин Қримда вазият таранглашган.\nҚрим Украина янги раҳбарлари ва Россияга садоқатли сиёсатчилар ўртасидаги асосий кураш майдонига айланган.\nҚрим Киевдаги янги ҳукуматга бўйсунмаслигини ва Януковични президент деб билишини айтмоқда.\nУкраинанинг қудратдан кетказилган президенти Виктор Янукович ҳам Ростов-Дон шаҳрида берган матбуот анжуманида ўзи "ағдарилмагани", аммо ҳаётига таҳдидлар туфайли Украинадан чиқиб кетишга мажбур бўлганини таъкидлади.